
Mama voastră 
este mândră de voi. 


Capitolul 1 


— Nu ai de gând să săruți mireasa? 

Grey Jerome se întoarse uimit spre proaspăta și 
tânăra sotie a tatălui său. 

Mama lui vitregă, înaltă și zveltă, era îmbrăcată 
în Satin, dantelă şi diamante. Părul ei platinat era 
acoperit cu o eșarfă de mătase. Împrăștia în jur o 
mireasmă de parfum scump și în mâna grațioasă 
ținea o cupă cu șampanie. 

— Sigur, spuse el, ridicând din umeri. 

Grey fusese întotdeauna un pacifist. 

Femeia cu buzele roșii, umede de şampanie, își 
lipi gura de a lui cu o intensitate neplăcută. La 
urma urmei era mama lui vitregă, deși putea să 
treacă uşor drept sora lui mai mare. 


Cum sărutul se prelungea și Grey se simţea din 
ce în ce mai dezgustat, își dădu seama că femeia 
aceea purta sămânță de scandal. Și el nu avea chef 
de așa ceva. 

— Las-o mai moale, tinere, interveni tatăl lui, 
trăgându-l de umeri în spate și întrerupând, spre 
ușurarea lui, acel sărut nepotrivit, care părea să nu 
se mai termine. 

Cu început de chelie și un brâu roșu peste 
burta proeminentă, tatăl lui arăta cam penibil în 
smoching alb. Dar măcar părea fericit. 

— Găseşte-ţi o femeie, băiete, adăugă el 
făcându-i cu ochiul și întorcându-se spre soţia sa, 
luând-o la vals pe muzica lui Strauss, cântată de 
orchestră. 

Grey îi privi cu regret. Din propria experienţă, 
știa că fericirea tatălui său era trecătoare. 

Râsul proaspetei doamne Jerome îl înfiora 
neplăcut. Se întoarse cu spatele, întrebându-se 
de ce acceptase invitaţia tatălui său la acea 
recepţie penibilă. Devenise oare și el la fel de 
prins în jocul corporației lui Carson Jerome, ca 
toţi executivii lingușitori care mișunau în jurul 
tatălui său? 


Grey refuză șampania oferită de un ospătar 
îmbrăcat în alb și se strecură într-un colț mai retras 
și mai întunecat al sălii de banchete. 

Așezându-se pe un scaun, își trecu obosit mâna 
prin păr, încercând să ignore râsetele și discuţiile 
purtate de cei din jur. Nu mai suporta să participe 
la asemenea petreceri mondene. Se săturase de 
prefăcătorie. 

Câte erau acum? Cinci? Da. Proaspăta doamnă 
Jerome era a cincea soţie. Grey se întrebă cum 
putea să aibă încredere în tatăl său, după atâtea 
divorțuri? Bărbatul acela sărise din floare în 
floare, căutându-și fericirea, fără s-o găsească vre- 
odată. 

Însurăţeii se învârteau pe acordurile muzicii, 
primind aplauze  frenetice din partea 
oaspetilor. Grey privi ochii mamei sale vitrege 
și îşi dădu seama ce exprimau. Lăcomie! Foame 
de bani și de putere. Foame care nu putea fi 
potolită decât de averea lui Carson Jerome. Cu 
siguranță acela era motivul pentru care se 
căsătorise cu el! 

Muzica se opri şi cuplul se despărți. Grey 
observă un cunoscut om de afaceri întâmpinându-l 

pe tatăl lui într-un mod familiar. „Oricând este un 
moment bun pentru a discuta probleme de 
afaceri“ era motto-ul preferat al tatălui său. 

Grey se implicase destul de mult în compania 
tatălui său pentru a-şi da seama că el nu era făcut 
pentru aşa ceva. Afacerile îi displăceau la fel de 
mult ca râsul mamei sale vitrege. 

Strângându-și dezgustat buzele, își privi mama 
vitregă plimbându-se printre invitaţi cu graţie și 
nonşalanţă. Felul arogant în care își ţinea bărbia 
spunea multe despre caracterul ei. Francezii aveau 
un termen pentru asta: „nouveau riche“. Femeia 
aceea intrase în viaţa tatălui lui la fel de uşor ca 
toate fostele soţii. Era frumoasă, plină de nuri și îl 
prostise pe Carson pentru a parveni. 

Doar mama lui, Martha, fusese altfel. 

— Bună, Grey! îi întrerupse șirul gândurilor o 
voce subțirică. 

Ochii căprui ai surorii sale vitrege îl priveau 
inocenți. Părul roșcat îl moșteniseră toţi copiii 
familiei Carson, dar în plus, fetița avea nasul plin 
de pistrui. Grey se bucura că nu moștenise și el 
acea caracteristică. Ar fi arătat carghios la cei 
douăzeci şi cinci de ani ai lui cu pistrui pe nas. 

— Bună, Glory! 

— Mă cheamă Gloria Jerome! îl corectă ea indig- 
nată. 

Grey o luă în braţe, mirosindu-i aroma de 
șampon de copii și ciocolată. 

— Câţi ani ai, domnişoară Jerome? 

— Opt. Dar știi câţi ani am, de ce mă mai 
întrebi? 

— Am uitat. 

— Grey? 

— Da? 

— Ştii ce am făcut astăzi? 

— Nu. Spune-mi. 

— Mi-am călărit poneiul, șopti ea. 

— Serios? 

— Carson mi-a spus că îmi va lua un cal adevărat 
de echitație, dacă învăţ bine să călăresc. Ştii, cum 
ai avut și tu. Și mi-a mai spus că mă lasă să mă duc 
și la concursuri. 

— Bravo tie! 

— Uite, se taie tortul. 

— Văd. 

Cărei soţii îi aparținea Gloria? Celei de-a treia? 
Da. În afară de mama lui, cea de-a treia fusese 


cea mai drăguță. Soţiile patru şi doi fuseseră un 
dezastru. Doamne, cum suna! Le număra ca pe 
niște oi. 

Îi părea rău pentru micuța Gloria, care crescuse 
fără să-și cunoască cu adevărat tatăl. La naiba! Lui 
Grey îi părea rău pentru el însuși, amintindu-și de 
copilul neglijat care fusese. 

— Cum ai ajuns aici? întrebă el. 

— Carson mi-a trimis limuzina. La nouă plec, 
pentru că trebuie să mă culc. 

Ce fel de tată era Carson? Adusese în mijlocul 
unei petreceri de oameni mari o fetiță de opt ani 
nesupravegheată. Iresponsabilitatea lui îl dezgus- 
ta, dar nu-l surprindea. 

— Doamnelor și domnilor, dragă familie, dragi 
prieteni, vorbi proaspăta mireasă în microfon. Ne 
bucurăm să împărtășim cu noi cea mai frumoasă zi 
din viaţa noastră. 

— Cum o cheamă? îl întrebă Gloria. 

— Lana, sau cam așa ceva. 

— Este foarte frumoasă. Așa aș vrea să fiu şi eu 
când mă voi mărita. 

— Draga mea, dar tu ești frumoasă! spuse Grey 
simțind cum i se topește inima. Vrei să mănânci tort? 

— Am mâncat mai devreme. Mi-au dat la 
bucătărie. Este foarte bun. Cu ciocolată. 

— Nu mai spune! 

Mireasa se plimba prin mulțime, primind cu 
bunăvoință princiară complimente și felicitări. 

— Dragi invitaţi, vorbi tatăl lui Grey în microfon, 
vă invităm la dans. 

Orchestra începu să cânte o variantă jalnică a 
melodiei “She loves you” a formaţiei Beatles. 
Carson și Lana se luară de mâini și începură să 
ţopăie pe ringul de dans ca niște copii. Încercarea 
lor nereușită de dans semăna cu un ritual 
războinic al pieilor roșii. 

— Gloria, își întrebă Grey sora mai mică, 
strângând-o de mână, vrei să dansezi? 

— Sigur! exclamă ea fericită, sărind în sus de 
bucurie. 

Se strecurară prin mulțime spre ringul de dans 
și încercară să-și facă loc. Gloria era o mică 
dansatoare foarte talentată și Grey se simțea pe 
lângă ea ca un urs. 

— Nu au muzică bună, constată Gloria. 

— Da, confirmă el, călcând din greșeală pe 
picior pe cineva din spatele lui. Scuzaţi-mă. Vai! 

Doamnă Chapman, ce mai faceţi? Mă iertaţi. Sunt 
un dansator lamentabil. 

Femeia cu păr argintiu îi zâmbi amabilă, punân- 
du-i o mână plină de bijuterii pe braţ. 

— Nu face nimic, dragă. Ai alte talente. 

— Mulţumesc. 

Femeia se întoarse spre partenerul ei, comen- 
tând cu voce tare: 

— Este fiul lui Carson. Un geniu în calculatoare. 

— Mda. Niciodată nu fusese Grey. Mereu era 
prezentat ca fiul lui Carson. Micul geniu al familiei 
Jerome, care sărise peste facultate, intrând de pe 
băncile liceului direct în compania de calculatoare 
a tatălui său. Moştenitorul milioanelor de dolari ai 
Corporaţiei de Computere Jerome, din Santa 
Clara, California. 

Toate softurile computerelor companiei erau 
create de el. Grey era mândru de succesul său, dar 
sperase ca tatăl lui să îl iubească pentru ce era el, 
și nu pentru ceea ce făcuse pentru corporație. 

Grey privi proaspăt căsătoriţi, întrebându-se 
dacă Jerome era un nume de care să fie mândru. 

Muzica se opri și, transpirat, Grey o întrebă pe 
Gloria: 

— Vrei un suc? 


— Da. 

Dar în acel moment începu un vals și Lana 
impreună cu Carson le blocară drumul. 

— Facem schimb de parteneri? propuse Lana, 
privindu-l cu subințeles pe Grey. 

— Sigur, spuse micuța Gloria cu ochii străluci- 
tori de emoție. 

Grey o privi cu milă. Și el, mic fiind, sperase să-i 
câștige într-un fel atenţia tatălui său. Dar nu 
reușise. Ştia că încercarea Gloriei era sortită eşecu- 
lui. 

Carson acceptă propunerea, luându-și fiica la vals. 

— Ei? îşi ridică Lana o sprânceană spre Grey. 

— Este o adevărată performanță pentru angajata 
unei agenţii de turism, spuse Grey ironic, accep- 
tând valsul forțat. 

— Da, Carson este un dulce. 

— Nu-i aşa? 

— Nu te pune cu mine, șuieră Lana, strângându-și 
degetele în jurul gâtului lui. 

— Lana, știu ce spun. Am văzut atâtea femei 
trecând prin patul tatălui meu! Sper pentru tine că 
ai un contract prenuptial avantajos. 

— Cu mine va fi altceva. 

— Aşa a spus şi soţia numărul patru. 

— Eşti unicul lui fiu. Sper că ai de gând să mă 
sustii. Carson va ţine cont de părerea ta. 

— Carson ține cont de părerea mea atunci când 
vin cu idei noi pentru companie. Nu îmi va cere 
părerea în legătură cu viaţa lui amoroasă. 

— Foarte bine face. Asta pentru că nu este trea- 
ba ta, şopti suav Lana. 

— Corect. 

Exact în acel moment, orchestra se opri. Grey 
se înclină cu fals respect în faţa ei și Lana îi aruncă 
o privire veninoasă. 

— Mulţumesc pentru dans, Gloria, spuse 
Carson, alăturându-li-se. 

Lana îl luă pe Carson de braț și ridicându-și 
sfidătoare bărbia, îl privi pe Grey cu o expresie 
care spunea: “O să vezi tu”. 

— Cât e ceasul? întrebă Gloria, urmărindu-i pe 
cei doi, îndepărtându-se. 

— Nouă, spuse Grey, privindu-și Rolex-ul. 
Trebuie să pleci. Te conduc eu la limuzină. 

Tinând-o de mână, Grey porni împreună cu 
Gloria prin holul hotelului, oprindu-se la por- 

tar, pe care-l rugă să le cheme limuzina. Apoi 
ieșiră afară, așteptând în aerul proaspăt de mai, 
discutând nimicuri. Limuzina sosi și Grey o 
ajută pe Gloria să urce, sărutând-o pe obraji de 
noapte bună, apoi intră în hotel, simțindu-se 
mai Singur. 

Ar fi vrut să plece și el, dar nu se cuvenea. Așa 
că se întoarse în colțul lui întunecat. Muzica părea 
mai tare și zgomotele mai insuportabile. Grey se 
aşeză picior peste picior, gânditor. 

Ce se petrecea cu tatăl lui? De ce nu se 
mulțumise cu dragostea mamei lui? Martha îl aju- 
tase să facă colegiul, sacrificându-se pentru el. Și îl 
iubise atâţia ani în tăcere, fără să-l înșele vreodată. 
Și niciodată nu-i dăduse lui Grey vreun motiv să-și 
urască tatăl. Deşi Carson o făcuse adesea. 

Da. Grey avea nevoie de dragostea și devota- 
mentul unei femei ca Martha. Dar unde putea el 
să găsească o asemenea femeie, atunci când în 
jurul lui roiau numai înfometate de bani precum 
Lana? 

Bogăția era un impediment. Era drept, compa- 
nia îi oferise şansa de a se realiza, dar și el îi 
dăruise în schimb cinci ani din viaţă și multă, 

multă muncă. Jumătate din câștiguri se datorau 
invenţiei softului său. Deja era indispensabil 
firmei. 

Dar pe cine păcălea? Tot fiul lui Carson Jerome 
era. Și toată viaţa se luptase împotriva acelei ima- 
gini. Fetele cu care se întâlnise fuseseră conștiente 
de averea de care dispunea. Niciodată nu putea fi 
sigur pentru ce anume îl iubeau. 

Poate datorită acelui fapt nu avea să găsească 
niciodată dragostea adevărată. Și asta îi strica toată 
dispoziţia. 

— Hei, Grey! Aici erai? De ce te-ai retras în 
întuneric? îl întrebă Carson. 

— Mă gândeam... 

Carson își puse o mână posesivă pe umărul lui. 

— Eşti pregătit pentru întâlnirea de luni cu 
Ballard? Este prima ta întâlnire cu un client. Și eu 
nu te pot însoţi. Sunt în luna de miere, spuse el, 
făcându-i cu ochiul. 

— Corect. 

— Ştii că de rezultatul întrevederii depind 
multe. 

— Atunci de ce nu vii și tu? 

— Să-mi ratez luna de miere? 

— Şi mie mi-ar prinde bine o vacanţă. 

— Cum? 

— Da. O vacanţă. Sunt epuizat. 

— La vârsta ta nu stăteam o clipă locului, spuse 
tatăl lui pe un ton supărat. Lucram zi și noapte. 

— Si mai aveai timp și de femei, spuse Grey, 
privindu-l ostil. 

— Ce prostii ţi-a mai băgat maică-ta în cap? 

— Mama a murit, ai uitat? Să n-o mai vorbeşti 
vreodată de rău! Şi să știi că aveam şi eu ochi să 
văd. 

— Ce vrei să spui, băiete? 

— Îmi provoci scârbă. Alergi de la o femeie la 
sau de inimile pe care le calci în picioare. 

— Altceva? întrebă Carson rece. 

— Vreau să mă retrag de la companie. Nici nu 
sunt sigur că mă mai pasionează calculatoarele. 
Vreau să încerc şi altceva. 

— Bastard nerecunoscător ce ești! strigă Carson 
cu dinţii încleștaţi. 

— Bastard? Interesant. M-am născut la trei ani 
după ce te-ai căsătorit cu mama. Mă îndoiesc că aș 
fi bastard. 

Carson îl privi cu o ură nedisimultată. Şi Grey 
realiză. Nu era fiul lui! Resimţi durerea aproape 
fizic. Privi încă o dată bărbatul pe care-l crezuse 
tatăl său atâţia ani. Dacă ar fi știut mai de mult! 

— Se pare că adevărul doare, zâmbi Grey 
nesigur, încercând să-și recapete echilibrul. 

— Carson, ţi-e rău? interveni Lana, alergând 
îngrijorată spre ei. 

Carson părea împietrit. 

— Se pare că fiul meu nu-mi apreciază efor- 
turile, spuse el lipsit de expresie. Nu vreau să mai 
știu de el. 

Lana îl privi triumfătoare. Carson se întoarse cu 
spatele și plecă fără să privească în urmă. 

— O să vadă el cum este să te descurci de unul 
singur, adăugă Carson, adresându-se Lanei. 

— Bine... tată, spuse Grey confuz. Construiește-ţi 
singur imperiul, fără prinţ. 

Nu-i venea să creadă. Teama, amestecată cu 
ușurarea îl năuceau. Pentru prima oară putea 
experimenta ceva nou, prin propriile puteri. 
Pentru prima oară, avea şansa de a descoperi 
dragostea adevărată. Pentru prima oară era cu 
adevărat... liber. 

Capitolul 2 


— Cred că o să-ţi placă de mama mea, spuse o 
voce firavă din spatele lui. 

Grey îşi întoarse privirile de la calul pe care îl 
țesăla spre doi ochi albaștri, sinceri și inocenți. 
Fetiţa era mai înaltă decât Gloria și poate cu doi, 
trei ani mai mare. 

— De ce? 

— Este foarte drăguță, spuse ea nesigură, 
căutându-și cuvintele. Şi... deşteaptă. 

— Hmm. Îmi plac femeile deștepte, admise con- 
cesiv Grey, zâmbind. 

— Şi este foarte bună, adăugă fetița, entuzias- 
mată de reacţia lui prietenoasă. 

— Asta este foarte important. O mămică trebuie 
să fie bună. Mai ales cu copiii ei. 

— N-a avut prea mulţi prieteni. 

— Serios? întrebă Grey preocupat să ţină în frâu 
calul care părea agitat. 

— Îţi place să fii grăjdar? 

Grey începu să tesale din nou calul, întrebân- 
du-se unde voia să ajungă micuța. Se angajase de 
o săptămână la grajdul Wildwood și nu se gândise 
prea mult de ce Mary Wilder, îl acceptase așa de 
repede. Iubea caii. Îi iubise de când era mic. Și era 
al doilea lucru la care se pricepea, după calcula- 
toare. 

Îi plăcea munca fizică. Se trezea de dimineaţă ca 
să muncească din greu la grajduri, deși primea un 
salariu mic. Își dorise o schimbare în viată și o 
obținuse. Era total diferit de ceea ce făcea înainte, 
când stătea zeci de ore în faţa computerului. 

— Da, sigur că îmi place. Iubesc caii. 

— Şi eu. 

— Dă-mi te rog țesala aceea. 

Fetiţa îl privi, înroşindu-se încântată. Fără să-l 
mai întrebe altceva, îi dădu ţesala cerută. 

— Mulţumesc. Pe tine cum te cheamă? 

— Jessica Shannon, spuse ea serioasă. Dar poţi 
să-mi spui Jessie. 

— Încântat de cunoștință, Jessie, spuse el, zâm- 
bindu-i cald. Pe mine mă cheamă Grey. 

— Ştiu, se hlizi ea și fugi. 

Grey își zâmbi, dându-și seama că tocmai iscase 
o mică pasiune. 

Tesălă coada bogată a calului, gândindu-se că 
faptul că îi plăceau copiii constituia un avantaj. 
Noua lui muncă presupunea cunoștințe în materie 
de îngrijirea a cailor, dar și dragoste și răbdare față 
de copii, deoarece la grajdul Wildwood din 
Prospect, Kentucky, se dădeau lecţii de călărie în 
special pentru cei mici. 

Asta era ironia sorții. Dacă tatăl lui n-ar fi insis- 
tat atât de mult să ia lecţii de călărie, n-ar fi obţinut 
niciodată slujba de grăjdar în Prospect. 

— Mami! Uite! El este Grey! 

Fetiţa se întorsese, trăgându-și de mână mama. 
Privind peste crupa calului, Grey o văzu pe Jessie 
împreună cu o femeie ezitând în uşa grajdului. Se 
observa clar că era jenată de situaţie. 

Grey o privi în ochii albaștri, de o expresivitate 
nemaiîntâlnită, şi rămase fără suflare. Părul ei 
blond, lung și drept strălucea în soare. Trăsăturile 
fine ale feţei bronzate păreau de o delicateţe 
nepământeană. Şi ceea ce îl uimi mai mult pe 
Grey, fu sinceritatea pe care o emana și dragostea 
cu care își ţinea fiica de mânuţe. Părea un înger. 

O studie puţin şi își dădu seama: avea ceva din 
aerul mamei lui, Martha. 

— Fiica mea mi-a spus că tu ești noul grăjdar, 
zise ea cu o voce de madonă. 

— Da, răspunse el, pe un ton nesigur. 

În acel moment, calul se cabră nărăvaș, 
făcându-l pe Grey să-și piardă echilibrul. Ce 
situaţie jenantă! Acum se găsise să nu-l asculte? 

— Hei, stai pe loc, nebunule! 

Femeia tresări speriată şi făcu câțiva pași spre el. 

— Te-a lovit? 

— Nu, dar niciodată nu poți fi sigur cu caii. Nu 
te poţi pune cu un monstru de o tonă! 

— Asta îi spun și eu fiicei mele. Ea uită că 
poneiul ei, Dr. Doolitle cântărește peste trei sute 
de kilograme, spuse ea, cifulindu-i părul fetiţei. 


22 


— Deci poneiul tău este Dr. Doolitle? o întrebă 
Grey pe Jessie, aruncând într-o cutie ţesala. Să știi 
că este un animal foarte cuminte. Te rog frumos, 
dă-mi cârpa aceea. 

Femeia luă un prosop atârnat de un cui pe ușa 
grajdului și i-l dădu. Degetele lor se atinseră ușor, 
provocându-i lui Grey reacţii ciudate. 

— Mulţumesc, doamnă Shannon, spuse el, 
dregându-și glasul, încercând să ignore emoțiile 
stârnite. 

— Christy. 

— Christy, repetă el sub vraja acelui chip fru- 
mos. Îmi place numele tău. 

— Mulţumesc. 

Femeia se înroşise și Grey se simţea din ce în ce 
mai jenat. Tăcerea dintre ei se adâncise și el nu 
reușea să se gândească la nimic inteligent de spus. 

— Mama nu este măritată, explică fetița. 

— Serios? zâmbi Grey. Nici eu. 

Apoi profită de moment ca să se întoarcă spre 
cal. Începu să îi curețe vârtos gâtul lung și plin de 
mușchi bine conturaţi. Christy nu era căsătorită. 
Ei, şi ce? 

— Jessie, draga mea, spuse femeia, ce-ar fi să te 
duci să vezi ce face Meg? 

Christy avea o intonaţie ciudată. Era 
emoţionată? Jenată? Jessie plecă din grajd, 
lăsându-i singuri. 

— lartă-mă pentru întrebarea fiicei mele. Se pare 
că vrea să facă totul pentru a-mi găsi perechea. 

— Fii liniștită, o asigură el sincer. Nu face nimic. 
Este o fetiţă foarte simpatică. 

— Câteodată e prea simpatică, spuse Christy ușor supărată. 

— Este doar un copil. 

Grey găsea atitudinea lui Christy dezarmantă. 
Părea așa de cinstită. Nu semăna cu nici o femeie 
cu care se întâlnise până atunci. 

Și părea prea tânără pentru a fi mămică. Purta o 
pereche de blugi strânși pe coapsele ei zvelte, un 
tricou alb şi în picioare avea o pereche de cizme 
negre de călărie. 

— Tie îți place să călărești? întrebă Grey. 

— Da, îmi place. 

— Ştii bine să călărești? 

— Nu, dar iau lecţii. A fost ideea lui Jessie. La 
început n-am vrut, dar acum îmi place foarte mult. 

Grey dădu scurt din cap, concentrându-se la 
copita calului, pe care o curăța cu îndârjire. 

Și Christy era uimită de reacţiile ei în faţa 
noului angajat al lui Mary Wilder. Încerca să 
privească în altă parte, dar nu reușea. Urmărea 
plină de admiraţie mușchii încordaţi ai tânărului 
care curăța calul. Deși era asudat și plin de praf, 
avea o nobleţe aparte. 

— Mary mi-a spus că ești din California. 

— Da... 

Ce îi mai spusese proprietara grajdului despre 
el? Mary Wilder fusese antrenoarea lui ani buni. 
Ştia multe despre el. Mai precis, totul. 

— Fiica ta seamănă mult cu sora mea mai mică, 
schimbă el subiectul. 

— Ai o soră mai mică? 

— Da. 

— Câţi ani are? 

— Opt ani. 

Da, bărbatul acela era atrăgător. De mult 
timp Christy nu se mai simţise atrasă de un 
bărbat. De când se căsătorise și nici după ce 
soțul ei murise. 

— Jessie are zece ani, spuse ea pe un ton îndurerat. 

Grey o privi surprins. 

— Nu pari să ai vârsta pentru o fiică de zece ani. 

— Mulţumesc, spuse roşind Christy. Am fost o 
mireasă tânără. Pe Jessie am născut-o când aveam 
doar optsprezece ani. 

Grey fluieră printre dinţi admirativ și se 
întoarse spre cal. 

Christy îl studie în continuare. Bărbatul acela 
avea ceva. Nu știa ce. Poate culoarea neobișnuită a 
părului... Nu arăta a grăjdar. Părea inteligent, spi- 
ritual şi demn de încredere. Orice ar fi fost, o făcea 
să se simtă bine. 

Grey trecu la a patra copită. După ce termină, 
se apropie de ea, și se sprijini de perete, odihnin- 
du-se. 

— Tu câţi ani ai? îl întrebă Christy 

— Douăzeci și cinci. 

— Serios? 

— Pun pariu că bănuiai că sunt mai tânăr. 

— Da, zâmbi ea. 

— Părul ăsta roșcat mă face să par de opt- 
sprezece ani. Noroc că nu am pistrui. 

— De ce? Părul tău are o culoare deosebită. Și 
pistruii mi se par simpatici. 

— Poate la o fetiţă de zece ani, dar la un bărbat 
de douăzeci şi cinci... 

Din nou se aşternu tăcerea între ei. Christy îi 
evită privirea iscoditoare. Bărbatul acela părea 
interesat de persoana ei. 

— Mereu aveţi parte de vremea asta umedă în 
Kentucky? puse el întrebarea de conveniență, doar 
de dragul de a spune ceva. 

— Da... 

Din nou se lăsă tăcerea. 

— Eşti divorțată? 

— Nu. Soţul meu a murit. 

— Îmi pare rău. 

— Mulţumesc. 

— Şi nu ţi-e greu? O mamă singură... 

— Mi-a fost mult timp greu, și mie și lui Jessie. 
Dar până la urmă ne-am descurcat. 

Amintirea morţii lui Tate şi a dificultăţilor finan- 
ciare o copleşiră. Sau era vorba de prezenţa acelui 
bărbat? Se sprijini de ușa grajdului, încercând să-și 
găsească echilibrul. 

— Vii la antrenamente zilnic? întrebă Grey. 

— Doar vara am timp. În cursul anului muncesc. 
Sunt profesoară. 

— Ce predai? 

— Engleza, la clasa a opta. 

— Vai de mine! Nu te invidiez. Adolescentii pot 
fi foarte dificili uneori. 

— Da. Nu-ţi plac copiii? 

— Ba da. Foarte mult. Ti-am spus că am o soră 
mai mică. Dar de la o vârstă... copiii pot fi foarte 
obositori. 

— Și mie îmi plac, așa că nu mi se pare grea 
munca de profesoară. 

— Acum ştiu ce mă intrigă la tine, spuse el, 
privind-o atent. 

Christy ridică întrebătoare o sprânceană. 

— Eşti o superfemeie deghizată, spuse el 
făcându-i jucăuș cu ochiul. 

— Hmm. Cred că luciditatea ţi-a fost afectată de 
muncă. 

— Adică? 

— Ai primit prea multe lovituri de copite în cap. 

Grey izbucni într-un râs nestăvilit. 

Capitolul 3 


— Îţi place noul meu grăjdar? 

Christy o privi pe Mary Wilder, proprietara 
grajdului, stând în mijlocul arenei de antrena- 
ment. Jessie călărea în cerc poneiul ţinut în frâu de 
antrenoare. 

— Îmi place, spuse Christy. De ce? 

— Te-am văzut cam des prin preajma lui Grey, 
săptămâna asta, zâmbi Mary. 

— Nu ştiu ce vrei să spui, Mary, zise ea, 
înroşindu-se. 

Era chiar așa de evident? 

— Jessie, stai dreaptă în șa! strigă Mary. Nu tre- 
buie să te eschivezi de la răspuns. 

— Nu înțeleg. 

— Hai, Christy! Îţi place de Grey! Se vede, ce 
Dumnezeu!? 

— Arată, bine. Asta nu neg. 

— Şi? 

— Bine... Este... fermecăor. 

Fermecător? Avea nişte reacţii ciudate faţă de el. 
Reacţii fizice, cu siguranță. 

Christy era o văduvă cu copil mic. Nu avea timp 
de alte complicaţii. Ce-i tot trecea prin cap? 

— Gata, Jessie. Oprește-l pe Dr. Doolitle, spuse 
Mary. Lecţia s-a terminat. Ai fost la înălțime, draga 
mea. 

Jessie zâmbi, încântată de compliment. Christy 
simţi cum i se sfâşie inima. Fiica ei semăna mult cu 
Tate. Uneori i se părea că trăieşte cu fantoma fos- 
tului ei soţ în casă. 

Mary o ajută pe Jessie să coboare. 

— Hai, du-ţi poneiul în grajd, spuse ea. 

Mary și Christy o urmară. 

— Nu trebuie să te închizi în carapace, spuse 
Mary, luând-o de braţ cu un gest prietenesc și 
călduros. Te tachinam și eu puţin. 

Deși Christy o considera pe Mary o prietenă 
bună, nu putea să-i dezvăluie emoţiile ce le trăia. 
Nici ea nu le înțelegea prea bine. Și era mai bine 
să nu se străduiască să le înțeleagă. 

— Stiu, Mary. lartă-mă. Dar este prea 
devreme. 

— Da, draga mea. Știu că încă mai suferi 
după Tate. Şi este normal. lartă-mă tu pe 
mine. Voiam doar să știi că Grey este un 
băiat extraordinar și provine dintr-o familie 
bună. 

— De ce s-a angajat aici? întrebă Christy, dorind 
să pară dezinteresată. 

— Ti-am mai spus. L-a părăsit norocul. 

— Are probleme cu autorităţile? 

— Nu! În nici un caz! 

— Atunci? 

— De ce nu-l întrebi personal? Ştii că nu-mi 
place să discut treburi de genul ăsta. 

— Nu-l întreb pentru că nu mă interesează. 
Voiam să fac şi eu conversaţie. 

— Cum vrei. Eu trebuie să plec. 

Femeia o lăsă singură în faţa grajdului. 

În fond de ce îşi punea atâtea întrebări în 
legătură cu acel Grey? Oricum, nu ajungeau 
nicăieri. Cel mult, avea să fie o aventură de o vară. 
Şi era sătulă de astea. 

Sigur, sătulă era cam mult spus. Ultima oară 
când avusese o aventură de o vară, rămăsese 
însărcinată cu Jessie. 


Grey o ajuta zâmbind pe Jessie să-și lege 
poneiul. De fiecare dată când o întâlnea pe Christy, 
starea lui de spirit se îmbunătățea. Era de-a dreptul 
euforic. 

Mary intră în grajd și-l privi încruntată. 

— Nu te mai holba, Jerome. Vezi-ţi de treaba ta. 

— Da, doamnă. 

— După ce îl legi pe Dr. Doolitle, să-mi aduci 
calul lui Meg. 

Grey o privi atent și observă în ochii bătrânei 
doamne o sclipire de amuzament. Mary era o dul- 
ceață! Avea simţul observaţiei teribil de ascuţit. 
Nimic nu-i scăpa. 

— Da, doamnă, spuse el, făcându-i cu ochiul. 

— Eşti incorigibil! 

Grey mustăci, continuându-și munca. Desfăcu 
chingile care legau şaua poneiului obosit şi tran- 
spirat și îi puse pe spate o pătură. 

Jessie şi Meg îl priveau hlizindu-se. Grey trecu 
pe lângă ele, făcându-le cu ochiul și intră în 
următorea boxă, pregătind de antrenamente calul 
lui Meg. 

Mary intră după Grey, luând calul de căpăstru. 

— Hai, Meg, la treabă! Multumesc, Grey, spuse 
ea. Să-mi pregătești următorul trăpaș. 

— Sigur, doamnă, răspunse el, salutând-o pe 
Christy, care părea gânditoare și preocupată de 
ceva. 

— Doolitle este cam încins, spuse ea pe un ton 
pierdut. 

— Nu prea, zise el, trecându-și mâna peste 
pătura care acoperea spatele poneiului. 

O privi pe sub sprâncene, încercând să 
înțeleagă de ce se simţea așa de atras de ea. N-o 
văzuse decât la antrenamente, de vreo două, trei 
ori. În rest, nu ştia nimic despre ea. 

— Te preocupă ceva? o întrebă el. 

— Nu, tresări ea uimită. De ce mă întrebi? 

— Eşti tăcută, spuse el, luând un burete ud 
dintr-o găleată. 

— Mă gândeam. 

Grey stoarse buretele, trecându-l pe spatele 
poneiului. 

Ce secrete ascundea femeia aceea? ÎI intriga. De 
fapt, totul îl intriga la ea. Părul ei mătăsos, gura 
voluptoasă, coapsele zvelte... 

Nu putea să mai reziste în ritmul acela. Privirile 
aruncate pe furiș, discuţiile în doi peri și 
supoziţiile interminabile îl năuceau. Trebuia să 
facă pasul hotărâtor, s-o invite undeva. 

— Mami, mami! strigă Jessie. Mama lui Meg m-a 
invitat la Meg acasă în noaptea asta. Mă lași? Te 
rooog! 

Grey le privi invidios. Christy îşi privea fiica cu 
dragoste, dându-i la o parte din ochi o şuviţă de 
păr. Şi-ar fi dorit și el același tratament din partea 
acelei femei delicate. 

— Bine, iubita mea. Dar să vorbesc mai întâi cu 
mama lui Meg. 

— Ce bine! ţopăi fericită fetiţa în jurul mamei sale. 
Grey nu scăpă ocazia și se apropie de Christy. 
— Să înțeleg că ești liberă în seara asta? 

— Da. De ce? 


— Nu vrei să iei cina cu mine? 

— Cina? întrebă ea, înroșindu-se. 

— Da, cina. Masa pe care oamenii o iau de obi- 
cei seara, spuse el cu o sclipire jucăușă în ochi. 

— Serios? Mulţumesc pentru explicaţie, zise ea, 
rotindu-și ochii. 

— Ei, ce spui? 

— Ce ai vrea să spun? 

— Ora șase îţi convine? 

— Da, acceptă ea fără ezitare. 


Grey o invitase la cină! Christy aruncă o privire 
rapidă spre Grey. Nici măcar nu mai putea să 
mănânce. Stomacul îi tremura de emotie, avea 
gura uscată și limba fierbinte. 

Restaurantul mexican era plin de lume. Christy 
încerca să ignore agitația din jurul ei, concentrân- 
du-se asupra lui Grey, care nu o scăpa din priviri. 

Chelneriţa îi servi cu tortilla și salsa. 

— Îţi plac preparatele cu condimente iuți? o 
întrebă el pe Christy. 

— Nu, răspunse ea. 

— Mie îmi plac. 

— Mi se pare normal. Doar ești din California. 

— Să ştii că nu toţi californienii sunt amatori de 
condimente iuți. 

— Normal. Depinde de gust. Dar m-am lăsat 
furată de o idee preconcepută despre oamenii 
care locuiesc în anumite zone ale țării. 

— Ai ceva împotriva californienilor? 

— Nu neapărat. Poate doar faptul că acolo s-au 
adunat prea mulţi îngâmfaţi pe metru pătrat. 

— Cu ce ar fi Kentucky mai bun? 

— Nu este mai bun. Dar nici mai rău. Depinde 
de oameni. Dar ce, te-ai supărat? 

— Nu. Nici mie nu-mi place California. 

Era pentru prima oară când se întâlneau în 
altă parte decât într-un grajd. Christy era 

emoţionată și îşi dorea să poarte o 
conversaţie cât mai lejeră şi mai naturală. 

— Din ce parte a Californiei ești? 

Din nord, spuse el, fără să-i mai dea alte expli- 
Caţii. 

Christy observă că lui Grey nu-i plăcea să 
vorbescă despre el, așa că încercă să-l abordeze pe 
alte căi. 

— Spuneai că ai o soră mai mică, începu ea. 

— Da. O cheamă Gloria. Este soră de tată. 

Christy îl privi întrebător. 

— Mda. Tata este o persoană aparte. A avut 
multe soţii. Din fericire nu are decât doi copii. 

— Pe tine şi pe Gloria. 

— Da. Gloria este o dulceaţă, dar mi-e milă de 
ea. 

— De ce? 

— Va avea o copilărie tristă, ca a mea. O 
copilărie lipsită de dragostea unui tată. 

Christy se înnegură. Povestea Gloriei începea să 
semene prea mult cu cea a fetitei ei. Și Jessie era 
un copil fără tată. Ea încercase să facă totul pentru 
ca fiica ei să nu resimtă acea situaţie. 

— Te gândești la Jessie? întrebă el cu compasi- 
une, dând dovadă de o intuiţie remarcabilă. 

— Da, răspunse ea uimită. 

— Christy, nu este același lucru. Tăticul lui 
Jessie a murit. Nu și-a părăsit copilul de bunăvoie. 
Tatăl meu şi al Gloriei ne-a neglijat din cauza afa- 
cerilor și a femeilor. 

— Este mai rău să fii neglijat de tată decât să îl 
pierzi definitiv? întrebă ea neîncrezătoare. 

— Uneori. Eu, de pildă, am fost dezmoștenit din 
cauza certurilor care au survenit în urma acestei 
neglijări. Dar eu sunt adult, pot să trec peste aces- 
te lucruri mai ușor, în schimb sora mea Gloria, nu 
ştiu cum va reacţiona. 

Christy îl mângâie uşor pe mână. Îi părea 
îngrozitor de rău pentru suferințele sufletești ale 
copilăriei lui nefericite. 

— De câte ori a fost căsătorit tatăl tău? 

— De cinci ori. Ultima ceremonie a avut loc 
acum o lună. Și toate nevestele au fost mult mai 
tinere decât el. 

— Vai! 

— Da, este de mirare! 

— Cred că ai suferit mult, trecând de atâtea ori 
prin traumele divorţurilor tatălui tău. 

— Nu prea. Sincer să fiu, nu m-am atașat de nici 
una dintre soțiile care s-au perindat prin casa tatălui 
meu. M-a afectat mult pierderea mamei mele. 

— Când a murit? întrebă ea compătimitoare. 

— S-a întâmplat anul trecut. Ne iubeam mult. 
Eram foarte apropiati. 

Christy îşi căută cuvintele. Nu voia să-l facă să-și 
amintească lucruri dureroase. Dar simţea nevoia 
să afle mai multe despre el. 

— Cum a murit? 

— A fost răpusă de cancer, spuse el pe un ton 
aproape şoptit. 

— Aşa l-am pierdut și eu pe Tate, zise ea, izbuc- 
nind în plâns. 

Christy nu era o persoană care să se exterio- 
rizeze în faţa oricui. De multă vreme nu o mai 
făcuse. 

Fusese căsătorită cu Tate vreme de zece ani. ÎL 
iubise mult. Și el o iubise, dar rareori i-o arătase. 
Fusese un tată bun și grijuliu, dar niciodată nu-l 
simţise ca pe un soț adevărat, iubitor și atent. 

— Îmi pare rău, spuse Grey. 

— Se pare că avem ceva în comun, zâmbi Christy 
printre lacrimi. 

— Sper ca lucrurile pe care le avem în comun să 
nu se reducă la atât. 

Pentru prima oară în viaţa ei, Christy se simțea 
înțeleasă şi consolată. Grey era alături de ea. 

Chelneriţa reveni la masa lor cu un platou de 
burrito aburind. Aroma mâncării îi aminti că era 
înfometată. 

— Hai să mâncăm, spuse Grey. Poftă bună. 

— Mulţumesc la fel. 

Discuţia deveni mai lejeră. Vorbiră despre 
antrenamentele la staulul Wildwood, despre cai și 
copii. În cele din urmă, Grey reuși s-o facă să râdă 
și să uite de necazuri. 

Într-un cuvânt, se simțeau bine. 

După ce terminară de mâncat, chelnerița le 
aduse nota de plată și Grey scoase portofelul. 
Christy luă o gură de apă și îl văzu încruntându-se. 

— S-a întâmplat ceva? întrebă ea. 

— Mda, spuse el, scoțând o bucată de hârtie. Se 
pare că am uitat să-mi încasez cecul. 

Capitolul 4 


Grey intră în panică. Cum de fusese așa de 
neglijent, încât să uite să-și încaseze cecul? Se sco- 
toci prin portofel. Nu avea nici un ban. Și își anu- 
lase toate cărţile de credit înainte să plece din 
California, în ideea de a porni de la capăt o viață 
nouă. Realitatea era jenantă. Nu putea să plătească 
masa. 

— Cred că va trebui să mă aștepți să spăl vasele 
la bucătărie, încercă el să glumească. 

Christy îl privi fără cuvinte, cu gura ei frumoasă 
întredeschisă de uimire. 

— Am fost așa de agitat de când am venit în 
Kentucky, încât am uitat să-mi deschid cont în 
bancă, se grăbi el să-i explice. 

— Presupun că resturantul nu-ți va accepta cecul. 

— Nu. 

— Stai liniştit, spuse ea amuzată, scotocindu-se 
prin geantă, am și eu bani. 

— Vai, mă Simt așa de prost. Te-am invitat la cină 
fără să am nici un ban la mine. Mă poţi imprumu- 
ta până mâine? 

— Sigur că da. 

— Promit că mâine îti dau toti banii. 

— Serios? îl tachină ea. 

— Jur! 

— Bine, te cred, spuse ea, strângându-i mâna 
ușor, consolator. Consideră că ai cont deschis la 
mine. Dar nu abuza! 

Câtă încredere avea Christy în el! Cu siguranță 
nu avea cunoștință de existenţa conturilor lui 
din California. ÎL credea un simplu grăjdar care 
uitase să-și încaseze salariul. ÎL plăcea așa cum 
era el. Dacă nu l-ar fi plăcut, sau ar fi fost o altă 
fată interesată, l-ar fi lăsat baltă, cu datorie cu 
tot, la restaurant. Dar ea se oferise să-l impru- 
mute. 

Grey ar fi dorit să-i spună tot adevărul. Christy 
merita să ştie. Dar nu sosise încă momentul. 


42 


— Hai să plecăm, spuse ea, lăsând pe masă o 
sumă de bani. 

— Mulţumesc din suflet. 

— Lasă asta... făcu ea din mână. 

— O să mă recompensez faţă de tine. 

— Serios? ridică ea dintr-o sprânceană. 

Grey se ridică ușurat în picioare și îi trase 
scaunul, conducând-o printre mese spre ieșire. Nu 
știa de ce, dar se simţea prost. Christy căzuse pe 
gânduri și nu mai scotea nici o vorbă. Pierduse 
teren în fata ei? 

Deschise ușa din dreapta șoferului, făcându-i 
loc în Mustangul vechi pe care şi-l cumpărase cu 
puţin timp în urmă. Alungându-și presimţirile 
negre, Grey intră în mașină și porni motorul, 
demarând în trombă. 

Christy îl privi ușor uimită, apoi se lăsă pe 
spătarul scaunului, zâmbind. 

În acel moment, Grey se simţi rușinat de 
reacţiile lui. Ce-i venise să conducă așa de ner- 
vos, ca un licean rebel? Ce voia să demon- 
streze? 

În scurt timp ajunseră în zona veche a orașului 
Louisville, acolo unde locuia Christy. Grey opri 


43 


mașina, cobori și-i deschise ușa, pregătindu-se 
să-și ceară scuze pentru comportamentul lui din 
seara aceea. 

Spre surprinderea lui, Christy îl invită în casă. 
Grey nu ştia ce să creadă. Nu se așteptase la așa 
ceva. Credea că șansele lui fuseseră spulberate de 
mult. 

— Hai, ce faci, nu vii? îl întrebă ea din ușă, cu 
cheile în mână. 

Intrară în clădirea veche cu o arhitectură 
deosebită. Apartamentul avea camerele înalte și 
vopsite într-o culoare caldă. Christy îl invită în 
camera de zi, ale cărei ferestre înalte îi dădeau un 
aer solemn. 

Ce vrei să bei? 

— Orice. 

— Un ceai cu gheaţă? 

— Da, spuse el, așezându-se pe canapea. 

Privi încăperea, oprindu-și atenţia asupra 
șemineului maiestuos ce trona în mijlocul 
încăperii. Pe polita de marmură văzu numerose 
fotografii înrămate, cu Jessie și cu Christy. Într-una 
din ele, o văzu pe Christy mireasă. Deborda de 
tinereţe, dar nu avea nimic din fericirea tinerelor 

mirese. Părea tristă, obosită. Alături de ea, îl văzu 
pe bărbatul care trebuia să fie fostul ei soț. Spre 
surprinderea lui, era mai bătrân decât se aștep- 
tase. Atitudinea lui rigidă îl uimi. Ce fel de bărbat 
era acela care nu zâmbea nici măcar în ziua nunţii 
lui? 

Fotografiile acelea aveau un mister pe care 
Grey voia să-l dezlege. 

— Gata, îi surâse Christy, intrând cu o tavă mare 
pe care ducea două pahare și o carafă de ceai cu 
gheaţă. 

— Lasă-mă să te ajut, sări Grey de pe canapea, 
luându-i tava grea din mâini. 

— Mulţumesc. 

— Pentru nimic. 

— Vrei zahăr? 

— Nu, mulţumesc. 

Christy îi turnă cu mâini ușor tremurânde ceai 
și îi dădu paharul. 

— Este foarte bun, spuse Grey, luând o 
înghițitură. 

Începu să transpire. Conversaţia se blocase. Se 
simţea ca un adolescent la prima întâlnire. 
Oricum, Christy era cu trei ani mai mare decât el. 

Oare de ce îl invitase în casă? Din prietenie, sau 
mai mult? La ce se aștepta ea oare de la el? 

Christy probabil că îi simţise emoția, pentru că 
îl privea rece, stăpână pe situaţie. 

Grey îi zâmbi stângaci, simțindu-și pulsul din ce 
în ce mai accelerat. 

— Nu te mai simţi jenat. Se poate întâmpla 
oricui, încercă Christy să-i ușureze situaţia. 

— Ţi-e uşor să spui. 

— Tu crezi că dacă sunt proprietara unui cal, am 
bani? 

Ce voia să-i spună? 

— Întreţinerea unui cal costă enorm. 

— Din banii tăi sunt plătiți angajaţii ca mine, 
încercă Grey să glumească. 

— De când a murit Tate ne-am descurcat foarte 
greu cu banii. Cu banii încasaţi de pe asigurarare 
am terminat de plătit casa. Credeam că pot trăi din 
salariul meu de profesoară. Dar nu este chiar așa. 

Christy se ridică și începu să se plimbe prin 
cameră. Grey se așeză picior peste picior și o privi 
în expectativă. 

— Nu știu dacă am făcut ceea ce trebuia, se 
frământă ea. 

— Ai făcut ceea ce trebuia la vremea respectivă. 

— M-a încurcat mult afacerea lui Tate. Brokerul 
meu încearcă de o lună s-o vândă. Cu banii aceştia 
aş putea plăti întreţinerea lui Doolitle. Dacă nu, va 
trebui să-l vând. 

— Vai, nu! 

— Nu vreau să vând poneiul lui Jessie, spuse 
Christy, privindu-l cu o față palidă. Fetiţa mea a 
avut de suferit din multe puncte de vedere când 
a murit tatăl ei. Aș vrea, în măsura 
posibilităţilor, s-o fac să simtă că nimic nu s-a 
schimbat. 

Grey o privi cu milă. Dacă ar fi putut,le-ar fi 
ajutat cu toată dragostea pe Christy şi pe 
Jessie. Îi aminteau de relaţia pe care o avusese 
el cu mama lui. În copilărie nu simţise lipsuri 
materiale. Fusese văduvit doar de dragostea 
paternă. 

Dar tatăl lui Jessie murise. Pe umerii lui Christy 
cădeau toate grijile materiale. Nu mai avea un soţ 
care s-o sprijine. 

— Ți-am povestit toate astea ca să-ţi dai seama că 
sunt un caz atipic. Nu semăn cu nici una dintre 
femeile acelea bogate care-și duc copiii la călărie. 

Așa că nu trebuie să te simţi jenat din cauza întâm- 
plării din seara asta. Pentru că nici eu nu mă simt. 

— Ai fost tăcută pe tot drumul de întoarcere. 
M-am gândit că şansele mele de a te cuceri s-au 
dus pe apa sâmbetei. 

— Vai, nu! încercă ea să-l liniştească. Mă gân- 
deam dacă să-ţi povestesc despre situația mea 
materială. Nu voiam să te mai simți prost. De aceea 
am făcut-o. 

Grey rămase impresionat. Christy se gândise la 
el, la sentimentele lui. 

— Nu m-am mai simtit așa de jenat de când eram 
în liceu. Jucam într-o piesă de teatru și mi-am uitat 
replicile. 

— Serios? zâmbi Christy. 

— Da. Mă îndrăgostisem de o fată din sală şi am 
uitat tot ce trebuia să spun. Acela a fost sfârșitul 
carierei mele actoricești. 

Christy izbucni în râs. Atmosfera se detensio- 
nase. 

— Câţi ani aveai? 

— Şaisprezece. 

— Vai! Și cum a decurs relaţia cu fata aceea? îl 
întrebă ea sincer interesată. 

— Nu am ajuns nicăieri, bineînțeles. După 
spectacol am auzit-o comentând cu niște pri- 
etene de-ale ei prestaţia mea jalnică. 

— Bietul de tine! 

— Trăiam în California printre copii care visau 
să devină vedete de cinema, îi explică el. Prin acea 
gafă copilărească devenisem un marginalizat. 

— Cred că te-ai simţit îngrozitor. 

— Este adevărat, dar în seara asta m-am simţit de 
zece ori mai îngrozitor. 

Christy se încruntă. 

— Ce ai? o întrebă Grey. 

— Mă gândesc la Jessie... Ce se va întâmpla cu ea 
dacă?... Doamne fereşte? 

— Nu trebuie, încercă el s-o liniștească. 

Cum putea să se gândească la așa ceva? Îi era 
milă de ea. Părea așa de vulnerabilă și singură în 
faţa vietii! 

Între ei se lăsă tăcerea. Grey îi urmări mișcările, 
reacţiile, privirea tristă, preocupată. Era atât de 
aproape de ea încât se simţea prins în vraja miro- 
sului de lavandă pe care îl emana la fiecare 
mișcare. Încet, ca prin vis, Grey se apropie de ea și 
îi mângâie obrajii delicaţi. 

Îi ridică bărbia privind-o drept în ochi, apoi se 
aplecă şi o sărută uşor. 

Christy închise ochii, invitându-l să nu se 
oprească. Grey o sărută din ce în ce mai aprins, 
prins în vâltoarea pasiunii. 

— Doamne, respiră greu ea, sprijinindu-se între 
pernele canapelei, epuizată. 

Grey o privi înfometat, dorind s-o sărute iar și 
iar. Dar se abţinu. Se întoarse spre măsuţă și luă 
paharul de ceai, sorbind însetat lichidul amărui. 

— Iartă-mă, spuse el, dregându-și glasul. 

Christy îl privi uimită. 

— De ce? Nu-mi pare rău că m-ai sărutat. 

— Nici mie. 

— Atunci? 

— Cred că... mă îndrăgostesc de tine, spuse el, 
fără să se gândească. 

Ochii lui Christy se măriră și Grey își dădu 
seama că făcuse o greșeală. N-ar fi trebuit s-o 
sperie. 

— Doamne! șopti ea. 

— Nu trebuie să te sperii. 

— Nu mă sperii, doar că... Mă simt atrasă de 
tine, dar nu poate fi vorba de dragoste. Nu m-am 

gândit niciodată... Este mult prea devreme. Ne-am 
întâlnit de câteva ori la grajd și am ieşit doar o 
seară împreună... Grey, nu ştiu ce să spun. 

— Nu crezi în dragostea la prima vedere? întrebă 
el cu priviri înflăcărate. 

— Nu ştiu. Tu? 

— Eu cred. Este pentru prima oară când cred. 

— A trecut așa de mult de când... Grey, am fost 
căsătorită zece ani de zile. Apoi Tate s-a 
îmbolnăvit... Întâlnirea cu tine m-a dat peste cap. 
Nu mă aşteptam să se mai întâmple ceva interesant 
în viaţa mea. 

— La fel și eu, spuse el, înghițind greu. Ascultă-mă, 
Christy. Nu trebuie să vorbim despre asta acum. Și 
eu sunt derutat. Dar să nu considerăm asta un 
subiect închis. 

— Bine, spuse ea. 

Lui Grey nu-i venea să creadă că ea acceptase. 
El îi dezvăluise sentimentele și Christy nu-l 
respinsese. Dimpotrivă. Admisese că simţea ceva 
pentru el. Și el era bulversat dându-și seama că se 
îndrăgostise de ea aşa de repede. Cuvintele îi 
ieşiseră pur și simplu din gură singure și 
negândite. 

Probabil că așa simtise și Carlton fată de soțiile 
lui. Dar Grey nu voia să-și imite tatăl. Nu avea 
nevoie de flirturi și iubiri trecătoare. 

Se ridică în picioare, îndreptându-se spre 
şemineu. Fotografia lui Tate îi atrăgea atenţia fără 
să vrea. Nu ştia de ce, dar îi era ciudă pe el. Era 
gelos. 

— Am atâtea probleme pe cap, spuse ea, 
lăsându-și privirea în pământ. 

— Să înțeleg că acum te preocupă vânzarea afa- 
cerii lui Tate? o întrebă el, băgându-și intimidat 
mâinile în buzunare, făcând semn din cap spre 
fotografia de pe șemineu. 

— Da, răspunse ea gânditoare. Nu știu când se 
va vinde, dacă se va vinde, ce preţ aș obține pe 
ea... Brokerul nu mi-a dat mari speranțe. 

— De ce? Ce fel de afacere conducea? 

— Ceva neinteresant, oricum. 

— Adică? 

— O afacere cu computere. 

Capitolul 5 


Computere? Grey primise cuvintele ei ca pe 
o lovitură în plex. În drum spre Prospect nu 
reuşise să se gândească la nimic altceva decât la 
afacerea lui Tate Shannon. Christy îi povestise 
despre compania pe care o condusese soţul ei. 
Se ocupa cu servicii de depanare şi vânzare. 
Faţă de compania tatălui său, aceea era ca 
șoarecele pe lângă elefant. Carson nu se 
încurca cu nimicuri. Compania Jerome se 
ocupa cu producţia de softuri și avea o cifră de 
afaceri enormă. 

Ajungând la fermă, Grey cobori din mașină, 
bucurându-se de boarea răcoroasă a noptii. Nu-i 
venea să intre în apartamentul de deasupra graj- 

dului, pe care i-l oferise Mary. Se simţea agitat. 
Evenimentele prin care trecuse în seara aceea nu-i 
dădeau pace. Fusese o seară plină. 

Ar fi vrut s-o ajute pe Christy să-l păstreze pe 
Dr. Doolitle. N-ar fi suportat să vadă dezamăgirea 
în ochii micutei Jessie, așa cum o văzuse de 
nenumărate ori la Gloria. 

Sora lui mai mică suferise adesea din cauza 
neglijenţei tatălui lor, care uita să apară la eveni- 
mentele importante ale fiicei sale. În cazul surorii 
sale, Grey nu avea nici o putere. Nu i-ar fi schim- 
bat în veci comportamentul lui Carson. 

Putea în schimb să facă ceva pentru Christy și 
Jessie. Dar ce? Se simţea neajutorat. 

Când lucra la companie, deţinea controlul și, 
cel mai important, banii. Ca grăjdar, salariul lui era 
infim. Ca dovadă că în acea seară nu reușise să-și 
plătească nici măcar consumaţia. La naiba! 

Pentru prima oară regreta faptul că nu avea 
bani. Bani pentru a cumpăra compania lui Tate 
Shannon. 

Dar chiar nu avea bani? Bineînţeles că avea! Doar 
că n-ar fi vrut să se folosească de ei. Îşi făcuse o 
promisiune: să pornească o nouă viaţă, de la zero. 

Se afla într-o situaţie fără ieşire. Trebuia să le 
ajute pe Christy și pe Jessie. Banii din conturile lui 
nu-i ajungeau pentru a cumpăra afacerea lui Tate, 
dar dacă ar fi vândut niște proprietăți... 

Da. Ideea prindea contur și nu-i mai dădea 
pace. Așa avea să facă. 

Intră în apartament, gândindu-se la problemă în 
continuare. Avea să se folosească de banii pe care îi 
câștigase singur. Asta nu însemna că trebuia să se 
întoarcă la viaţa pe care o dusese în California. 

Ideea de a o ajuta pe Christy îl entuziasmase 
peste măsură. Abia aștepta s-o vadă fericită. La fel 
cum Christy voia să-și vadă fiica fericită. 

De ce își dorea să facă asta? Pentru că o iubea. 
Cu siguranță o iubea. Se îndrăgostise de ea la 
prima vedere, așa cum îi mărturisise și ei. 

Trebuia să cumpere afacerea lui Tate, dar sub 
un nume fals. Nu voia să afle nimeni că el o ajutase 
pe Christy. Dar asta însema s-o mintă din nou. 
Deja o minţise omiţând să-i spună că tatăl său era 
multimilionarul Carson Jerome. 

Christy nu trebuia să i se simtă datoare sau obli- 
gată. Voia ca ea să se îndrăgostească de el, de la 
sine. Să-l iubească pentru ce era, nu pentru ce avea. 

Trebuia să-și ascundă generozitatea pentru că alt- 
fel ar fi pierdut-o pe femeia de care se indrăgostise. 


— Jessie! strigă Mary Wilder. Tine-l în frâu! 
Bravo! Așa! Acum dă-i drumul. 

Christy urmărea spectacolul susținut de fiica ei 
și alte patru fetiţe. Soarele puternic de iunie o 
făcea să transpire abundent și simţea că i se face 
rău. Niciodată nu suportase căldurile din 
Kentucky. 

Sau poate Grey Jerome era de vină. Stătea de 
partea opusă a arenei, dând instrucțiuni fetițelor, 
completând-o pe Mary. Se pricepea destul de bine 
la instructaj, pentru un simplu grăjdar. Părul lui 
roșcat strălucea în soare ca o flacără vie. Era un 
bărbat frumos. 

Inima lui Christy începu să bată în ritmul 
cadenţat al copitelor poneilor. Își puse mâna la 
ochi, protejându-se de soare. Grey avea ceva care 
o intriga. Îi mărturisise că se îndrăgostise de ea, 
dar asta nu o făcea să se simtă mai bine. 
Dimpotrivă. O neliniștea. 

Nu o deranjase incidentul cu banii. Nici ea nu 
era bogată. Și făcuse bine că fi povestise despre 
situaţia ei materială. Dar ea trebuia să se gân- 
dească în primul rând la Jessie și la bunăstarea ei. 
Nu-şi permitea să se îndrăgostească de un grăjdar 
la fel de sărac precum era ea. 

— A mers bine, îi spuse mulțumită Mary. 

— Crezi? 

— Priveşte! Acum vine partea finală. 

Cei cinci ponei călăriţi cu graţie și pricepere de 
fetiţe se apropiară de juriu în linie dreaptă și după 
ce se opriră rămaseră nemișcaţi. 

Văzându-și copilul, inima lui Christy se umplu 
de mândrie și începu să aplaude frenetic alături de 
ceilalți spectatori. 

— A avut o evoluţie excelentă, spuse Grey, 
apropiindu-se de ea și de Mary. 

— Ştiu, spuse Christy, fără să-și mai ia ochii de la 
fiica ei. 

— După părerea mea, iese pe primul loc, spuse 
Mary. 

— Şi eu spun la fel, o aprobă Grey. 

Juriul se apropie de cai, inspectându-i 
îndeaproape. Christy își frământă emoţionată 

mâinile. Grey o văzu și își puse un braţ liniștitor în 
jurul umerilor ei. Așteptarea era ca o tortură. Cine 
avea să câștige? 

— Hai, hai, şopti ea. 

Grey o strânse ușor de mână. Christy îl privi 
îndurerată. Grey o privea așa de frumos! Jocul 
acela trebuia să ia sfârșit. Trebuia să-i spună că nu 
mai puteau continua. Pentru binele fiicei sale. 

— Şi pe locul întâi... anunţă crainicul, Dr. Doolitle 
călărit de Jessica Shannon! 

— Doamne! strigă fericită Christy, aplaudând 
emoționată până la lacrimi. 

— Bravo! strigă şi Grey. Ştiam eu. 

— De unde ai ştiut? 

— Am eu un al șaselea simţ, îi făcu Grey enig- 
matic cu ochiul. 

Toată lumea năvăli în arenă să felicite 
câștigătorii. Mary puse o panglică albastră de 
câștigător în jurul gâtului poneiului și organiză o 
mică grupare pentru fotografia de final. 

— Felicitări, Jessie, spuse Christy sărutându-și 
fiica, orbită de blitz-urile ziariştilor. 

— Mulţumesc, zise ea, respirând agitat. Am 
câștigat prima mea panglică albastră! 

— Ai meritat-o. Și privește ce frumoasă este 
cupa! spuse Mary, agitând cu mândrie trofeul de 
cristal. 

— Ai fost la înălțime, spuse și Grey, ciufulind-o. 

Christy îl privi şi el îi făcu jucăuș cu ochiul. 
Inima începu să-i bată cu putere și își lăsă privirile 
în jos. 

Se obișnuise cu acele reacţii. Grey o făcea 
mereu să se simtă ca o adolescentă. Pentru a zecea 
oară se hotărî să-i spună cât mai curând că așa nu 
mai mergea. 

— Nu mai pot, oftă Jessie. Vreau să mă schimb. 
Costumul ăsta mă omoară. 

Sări de pe ponei și luând-o de mână pe Mary, 
porniră spre vestiare. Grey îl luă pe Doolitle de 
căpăstru și porniră alături de Christy către graj- 
duri. 

— Unde o fi dispărut toată lumea? întrebă 
Christy privind în jur. 

— S-au dus să urmărească restul spectacolului, îi 
explică el, punând o pătură pe spatele poneiului. 

— A, da. 

— În sfârşit suntem din nou singuri! spuse el, 
zâmbindu-i. 

Christy se prefăcu că nu pricepe mesajul. 

— Christy? 

— Da... 

Grey se aplecă ușor și o sărută cu tandrete pe 
buze. 

— De când vreau să fac asta, zâmbi el. 

Christy privi în altă parte. 

— Ce se petrece cu tine? Nu-ţi place cum te 
sărut? 

— Ba da. Foarte mult. 

— Bine. Mă îngrijorasem. 

— Grey... Hai să stăm puţin pe scaune. 

— Presimt că îmi vei ţine o predică, mustăci el. 

Christy își frământă mâinile, neștiind de unde 
să pornească. Îşi luă inima în dinti și începu: 

— Grey, vreau să vorbim. 

— Spune, Christy. Ce te preocupă? 

— Mi-e teamă că ţi-am dat speranţe deșarte. 

— Ce vrei să spui? 

— Mi-ai zis că mă iubeşti... 

— Da, te iubesc și aș vrea să ajungi și tu să simți 
asta pentru mine. Dar nu te grăbesc, ţi-am mai spus. 

— Nu e vorba de asta... 

— Atunci? Nu poţi să mă iubeşti? întrebă el îndurerat. 

— Nu. Aș vrea, dar nu pot. 
— Nu are sens ce spui. Vrei. Cum să nu poţi? Ce 
te reţine? Ai spus că nu ai pe nimeni. 

— Nu am, este adevărat. 

— Nu-ţi place de mine? 

— Ba da. Şi ţin la tine. Și mă faci să mă simt ca o 
adolescentă îndrăgostită. 

— Foarte bine, spuse el, ridicând din umeri. 
Asta şi voiam. Este un început. 

— Da, dar nu-mi permit să mă las purtată de 
sentimentul ăsta. Trebuie să mă gândesc la 
Jessie. 

Grey o privi, încercând să înțeleagă mesajul. Ce 
încerca ea să-i spună? 

— Ce legătură are Jessie cu asta? 

— Grey, am o responsabilitate mare. Nu pot să 
fiu egoistă. Jessie este mai imporatntă decât mine. 

— Vrei să spui că nu ai de gând să te implici într-o 
relaţie cu mine, concluzionă Grey. 

— Cam așa ceva. 

Grey își trecu degetele prin păr. La orice se 
așteptase, numai la așa ceva nu. 

— Dar mi-ai spus că vrei să-mi dai măcar o șansă, 
nu se lăsă Grey. 

— Ti-am spus-o într-un moment de confuzie. 
Eram ameţită de sărutările tale, de vorbele pe care 
mi le spuseseși... 

— Şi acum? 

— Acum gândesc limpede. Nu pot. 

— Ţi-e chiar așa de greu? 

— Da. Am un copil de crescut. 

— Christy, vorbeşte raţiunea din tine şi nu 
inima, constată Grey. 

— Așa şi trebuie! exclamă ea, încercând să se 
apere. Indiferent cât de mult ţin la tine, nu pot să 
mă implic într-o relaţie, atâta timp cât Jessie are 
nevoie de mine. 

— De ce? 

— Abia pot avea grijă de mine și de fata mea. Nu 
pot să mă leg de cineva care... 

— Spune, Christy, mă pricep să primesc lovi- 
turi. 

— Care... câștigă mai puţini bani decât mine. 

Lui Grey îi venea să plângă şi să râdă. Asta era 
ironia sorții. Când femeile din jurul lui știau că are 
bani, îl iubeau pentru avere. Acum, când această 
femeie știa că nu are bani, tocmai de aceea nu 
putea să-l iubească. 

— Înţeleg, spuse el acru. 

— Grey! Nu vreau să te rănesc, minţindu-te. 
M-am gândit că ar fi mai bine să-ţi spun acum, 
înainte ca lucrurile să evolueze. Așa vom avea de 
suferit mai puţin. 

— Mda. 

— Grey, nu te supăra. Îmi pare rău, dar... spuse 
ea, luându-i mâinile într-ale sale. 

— Dar nu este o situaţie permanentă, încercă el 
s-o convingă. Nu am de gând să fiu grăjdar toată 
viaţa. Vei vedea de ce sunt în stare. Acordă-mi 
putin timp şi încredere. 

— Ştiu, dar... 

— Ţi-e teamă. 

— Da. Nu vreau să-mi asum riscuri. 

— Orice relaţie presupune un risc. 

— Ştiu prea bine. Tocmai de aceea... 

— Dar și atunci când te căsătorești, nimeni nu-ţi 
va garanta că relaţia va dura. 

— Acum zece ani am făcut o greşeală 
asemănătoare şi așa s-a născut Jessie. 

— Dar Jessie nu este o greșeală. 

— Nu spun că fetița mea este o greşeală, dar 
consecinţele au fost dezastruoase. 

— Crede-mă! Nu vei face o greșeală iubindu-mă. 

— Nu, Grey, nu vreau să te rănesc. 

— Dar o faci. 

Grey se ridică și începu să-l ţesale pe Doolittle. 
Dacă l-ar fi văzut în acel moment tatăl său, s-ar fi 
tăvălit pe jos de râs și i-ar fi spus: „i-am zis eu! 
Banii contează!“ 

Celularul lui Christy sună, întrerupându-le 
gândurile. Grey nu se întoarse spre ea, dar 
ascultă: 

— Serios? Doamne, nu-mi vine să cred, spuse 
Christy. Mulţumesc. Te sun eu luni. 

Grey o privi. Era palidă. Se apropie de ea şi o 
întrebă îngrijorat: 

— Ce s-a întâmplat? Veşti proaste? 

— Nu, spuse ea, privindu-l intrigată. 

— Poţi să-mi spui și mie? 

Christy respiră adânc și vorbi, cu faţa plină de 
emoții amestecate. Părea în același timp fericită, 
confuză, uimită. 

— Era avocatul meu. Mi-a spus că cineva a 
cumpărat afacerea lui Tate. 

Grey tăcu un moment, privind în altă parte. 

— Cine? întrebă el. 

— Nici el nu ştie. A încheiat contractul cu un avocat. 

Grey îşi frecă braţele, preocupat. 

— Asta înseamnă că grijile tale financiare au luat 
sfârșit, spuse el, privind-o pe sub sprâncene. 

— Aşa se pare, spuse ea, plimbându-se în cerc 
emoţionată şi frământându-și mâinile. Nu știu. 
Vestea asta m-a cam dat peste cap. Trebuie să mă 
gândesc. 

— Acum îl poţi păstra pe Dr. Doolitle, spuse 
Grey încet. 

— Da, slavă Domnului! Adică aşa cred. Nici 
măcar nu ştiu cu cât s-a vândut afacerea. 

Grey zâmbi. El ştia. 

— Şi poate acum vei fi dispusă să-mi oferi o 
șansă, profită el de ocazie. Reţine, nu voi fi grăjdar 
toată viaţa. 

— Ştiu, Grey, dar... 

— Ei, ce spui? Îmi oferi şansa? 

Christy se aruncă de gâtul lui și îi șopti în ure- 
che: 

— Grey, mereu am fost dispusă să-ţi ofer o 
șansă. Dar acum s-a ivit într-adevăr momentul să 
ti-o dau. 

Capitolul 6 


— L-ai mai călărit vreodată pe Dr. Doolitle? o 
întrebă Grey, zâmbind. 

— Nu, răspunse Christy, privind cu frică poneiul 
din faţa ei. 

— Este foarte uşor, mamă. 

— Ţi-e ușor să spui, zise ea, întorcându-se spre 
fiica ei. La vârsta ta, poate că aș fi făcut-o fără 
teamă. Şi oricum, este poneiul tău, tu îl cunoşti 
bine. Nu ştiu ce să zic... 

— Hai, mamă, nu-ţi fie frică. 

Lui Christy nu-i era frică. Era doar 
emoționată. Totdeauna își dorise să-l călărească 
pe Dr. Doolitle. 

Mary era plecată din oraș și Grey se oferise să-i 
dea lecţii în locul ei. 

— Trebuie să te simţi ca un cowboy ca s-o faci 
cum trebuie, îi explică el. 

— Ca un cowboy??? 

— Fi, bine, cowgirl. Hai, sus cu tine. 

— Să trăiţi! zâmbi Christy. 

— Vrei să te ajut? 

— Nu, mulţumesc. 

Doolitle avea o înălțime impresionantă pentru 
un ponei. Părea un cal în toată regula. 

Christy ar fi avut nevoie de ajutor, dar nu voia 
să se facă de râs în faţa lui Jessie. Îşi puse curajoasă 
un picior în scări și îşi luă avânt, reușind să se suie 
pe ponei. 

— Bravo! o încurajă Grey. 

Christy îi aruncă o privire ucigătoare. 

De când acceptase faptul că își permitea să se 
îndrăgostească de Grey, se hotărâse să păstreze 
totuși controlul situaţiei. În zece ani de zile, uitase 
cum era să iubească un bărbat. Se simţea la fel de 
stângace ca acum, când călărea pentru prima oară. 
Stângace, speriată, dar deosebit de încântată. 

Simţindu-i emoția, Dr. Doolitle fornăi. Grey îl 
apucă de căpăstru. 

— Nu, dă-i drumul, spuse Christy. Lasă-mă că 
mă descurc. 


— Cum vrei. 

Porniră spre arenă. Christy nu mai călărise de 
multă vreme. Îi era greu să meargă pe cal și la pas. 
Dar își aminti repede. Era ca mersul pe bicicletă. 
Se bucura că nu se făcuse complet de râs în faţa lui 
Jessie şi a lui Grey. 

— Comandă-i să meargă la trap, o sfătui Grey. 

Christy o văzu pe Jessie stând pe scaunul lui 
Mary, cu Grey alături, și imaginea o impresionă. 
Arătau bine împreună. 

Era adevărat, Grey nu va putea niciodată să-l 
înlocuiască pe Tate. Arăta mai degrabă ca un frate 
mai mare al lui Jessie. 

Grey urmări evoluţia noii lui eleve cu fascinația 
îndrăgostitului. Christy era o călăreață bună și 
arăta bine în șa. 

— Gata, Christy, la pas. 

— Slavă Domnului! strigă ea, gâfâind ușor. Doolitle 
este mai greu de călărit decât mi-am imaginat. 


68 


Jessie izbucni în râs aruncându-i o privire 
plină de semnificaţii lui Grey. Sigur că 
Doolitle era greu de călărit! Jessie câștigase 
concursul pentru că avea talent şi muncise din 
greu. 

— Nu este deloc greu de călărit, bravă ea. 

— Hai, Jessie, nu mai face pe grozava, spuse 
Christy râzând. 

Grey căzu pe gânduri. Când era de vârsta lui 
Jessie, Carson, pe atunci căsătorit cu mama 
Gloriei, era mult mai apropiat de el, tocmai 
datorită cursurilor de călărie. Doar că tatăl său îi 
pretindea să câștige toate concursurile. Relaţia lor 
se schimbase radical atunci când Carson se 
despărțise de mama Gloriei. Şi de atunci nimic nu 
mai fusese ca înainte. 

Dar nu mai voia să-și amintească trecutul. Acum 
le avea pe Christy şi Jessie. Se bucura că le salvase 
financiar, cumpărând compania lui Tate. Meritase 
efortul. Chiar dacă ele nu știau cine era adevăratul 
Grey. 

— Bravo, mamă! aplaudă Jessie de pe scaunul 
lui Mary. Arăţi ca un cowboy adevărat. 

— Ca o cowgirl, o corectă ea. 

— Ai călărit bine, Christy, pentru prima ședință, 
spuse Grey. 

— Mulţumesc. 

— Nu uita! Genunchii strânși și împingi călcâiele 
în jos, spuse el, potrivindu-i picioarele în scări. 

— Ţin bine mânile? întrebă ea, înroșindu-se în 
urma atingerii lui intime. 

— Nu. Ţine-le puţin mai sus. Și privirea între 
urechile poneiului. 

— Aşa? 

— Da. Şi locul întâi... Christy Shannon pe 
Dr. Doolitle! 

— Fac contestaţie! strigă Jessie, sărind de pe 
scaun și alergând spre ei. Juriul a fost mituit! 

Christy izbucni în râs. 

— Stai liniştită, Jessie n-o să-ţi pun niciodată în 
pericol premiul. 

— Te ajut să cobori? o întrebă Grey. 

Christy cobori din șa, ajutată de braţele puter- 
nice ale lui Grey. Apoi se întoarse cu faţa spre el, 
privindu-l drept în ochi. Grey nu reuși să se abțină 
și o săurtă ușor pe buze. 

— Hei! Ce faceţi acolo? strigă Jessie. 

— Ne jucăm, râse Grey. 

— Nu mă prostiţi voi pe mine! 

Christy izbucni în râs, cu obrajii în flăcări. Se 
desfăcu din îmbrățișare și porniră toţi trei împre- 
ună cu Dr. Doolitle spre grajduri. 

„Prostit“ era cun cuvânt bun. Descria exact felul 
în care se simtea Grey. Prostit şi ameţit. Și foarte, 
foarte norocos. 


Christy era fericită. Era îndrăgostită și se simţea 
iubită. Acum, că problemele financiare dispăruseră 
se simţea liberă să-şi dea drumul sentimentelor. 
Dovezile de dragoste ale lui Grey erau vii și grăitoare. 
Se simţea înconjurată de o aură de tandrete. 

— Vrei un hot-dog? o întrebă Grey. 

— Poftim? Să ne stricăm imaginea? spuse ea, 
privind costumul impecabil al lui Grey și rochia ei 
neagră de cocteil. 

— Întrebam şi eu. 

— Nu, nu vreau. 

— Nu ţi-e foame? 

— Nu prea, spuse ea, privindu-i ochii rugători. 
Vai, iartă-mă. Ţi-e foame, nu-i așa? 

— Sincer să fiu, aș fi în stare să mănânc un cal 
întreg. Chiar vrei să urmărim tot restul specta- 
colului? 

— Nu prea mă interesează harnașamentele de 
paradă. Hai să ne luăm ceva de mâncare. Dar 
exclus hot-dog. 

— Bine. Şi să știi că de data asta am bani. 

Christy zâmbi, dându-și ochii peste cap. Grey 
se ridică în picioare şi își făcu loc printre specta- 
tori. 

Mary le oferise două bilete la spectacolul 
hipic din Lexington, dându-le ocazia de a fi din 
nou singuri împreună. Christy nu văzuse nicio- 
dată un asemenea spectacol, dar nici nu părea 
atrasă de el. 

— Așteaptă-mă aici, îi spuse Grey, ajutând-o să 
se așeze pe un scaun, la o masă în zona amenajată 
în chip de restaurant. Ce ai vrea să comand? 

— Las la alegerea ta. 

— Orice, în afară de hot-dog. 

— Perfect. Dar ești sigur că ai bani? întrebă ea, 
râzând. 

— Sper, zâmbi el, îndepărtându-se. 

Christy îl privea. Acum era singură și putea să se 
gândească în voie la relaţia lor. Se simţea foarte 
bine. Un pic euforică. 

Nu-i părea rău că se îndrăgostise de Grey. Nu 
arăta nici pe departe ca un grăjdar obișnuit. Avea 
graţie şi eleganţă. Se vedea că nu era făcut pen- 
tru așa ceva, deși se pricepea mai bine decât 
oricine la cai. Putea s-o înlocuiască chiar şi pe 
Mary. Spera doar să se ţină de cuvânt și, la un 
moment dat, să se orienteze spre altă meserie, 
pentru că și-ar fi dorit un viitor alături de el. 
Salariul lui de grăjdar și al ei de profesoară nu le 
asigurau nici pe departe un trai decent. Dar 
poate era prematur să se gândească la o eventu- 
ală căsătorie cu el. 

După cincisprezece minute, începu să privească 
neliniștită în jur. Grey nu mai apărea. ÎL reperă cu 
ușurință prin mulţuime. Nimeni nu avea părul atât 

de roșcat și strălucitor ca el. Zâmbi fericită. Era așa 
de arătos! Nici o femeie care venise însoțită la 
spectacol nu se putea lăuda cu o companie așa de 
atrăgătoare. Şi observase o mulţime de rivale 
întorcând capul după el. Se simţea mândră. 

Inima începu să-i bată cu putere. Cu cine era 
Grey? Alături de el apăruse o femeie tânără, plati- 
nată și deosebit de elgantă. Pe lângă ea, Christy 
părea o cenușăreasă. Gelozia își arătă colții. Cine 
era femeia aceea şi de unde o cunoștea Grey? 

Pentru prima oară, realiza că Grey era un bărbat 
seducător, tânăr și cu perspective. Şi ea trebuia să 
fie foarte atentă. Cum putea ea, văduvă cu copil 
mic, să se lupte cu asemenea rivale? 

Femeia platinată îl sărută apăsat pe obraz și se 
întoarse spre un bărbat în vârstă. Christy răsuflă 
ușurată. Cei doi păreau a fi împreună. Dar cine 
era bărbatul acela în vârstă? Parcă îl cunoștea de 
undeva. 

Şi deodată își aminti. Era un multimilionar 
cunoscut, pasionat de cai de curse, care deţinea o 
herghelie de campioni. Dar de unde îl cunoștea 
Grey? Lucrase pentru el? 

Îşi întoarse atenţia spre Grey și își dădu seama 
din privirile lui că se simţea stânjenit. Se hotărî să 
descopere singură misterul. Se ridică de la masă și 
își făcu loc prin mulțime. 

— Grey, spuse ea, apropiindu-se de cei trei. 

— Prietena ta? întrebă femeia aceea frumoasă. 

— Da. Christy Shannon, o prezentă Grey. 

— Vai, ce frumoasă este! Felicitări, Grey. Dar 
pe noi nu ne prezinţi? întrebă femeia. Sau ţi-e 
rușine? 

— Chiar așa, Grey, nu te-am educat în spiritul 
ăsta, interveni şi bărbatul. 

Christy îi privi confuză. Ce voia să spună omul 
acela? 

Grey strâmbă din nas și privind-o cu regret pe 
Christy, spuse oftând: 

— Christy, ţi-o prezint pe mama mea vitregă, 
Lana și pe... Carson Jerome, tatăl meu. 


75 


Capitolul 7 


Christy împietri. Își plimbă privirea de la Grey 
la cel care-i fusese prezentat drept tatăl lui. Acum 
își dădea seama de ce figura acelui bărbat i se 
părea familiară. Grey semăna mult cu tatăl lui. 

Se simţea profund dezamăgită, trădată, minţită. 

— Noi voiam să mâncăm ceva. Vreti să luaţi 
masa cu noi? întrebă Carson Jerome. 

— Nu, noi aveam alte planuri, spuse Grey pe un ton rece. 

— Bine, atunci sper să ne mai vedem, răspunse 
dezamăgit tatăl său. 

— Poate, spuse Grey. La revedere. 

Christy nu mai apucă să-i salute pentru că Grey 
o trase de mână, îndepărtându-se de cuplu. 

Se așezară la masa lor. Grey părea nervos. Își 
plimba neliniștit palmele prin părul lui roșcat, 
privind în jur. 

Christy se abţinu să facă vreun comentariu. 
Revelația era prea proaspătă în mintea ei. Simţea 
cum i se ridică tensiunea. Era din ce în ce mai 
furioasă pe Grey. O lăsase să creadă că era un 
grăjdar sărac, atunci când el era de fapt fiul multi- 
milionarului Carson Jerome. De ce omisese să-i 
spună cine era el de fapt? 

Nu păreau a fi certaţi. Carson Jerome păruse 
bucuros să-și întâlnească fiul. Doar Grey fusese 
cam nepoliticos. Și asta poate din cauza prezenţei 
ei. Se simțea cu musca pe căciulă. Ce-i ascundea? 

Dar mai furioasă era pe faptul că Mary îi ascunsese 
adevărul. Cu siguranţă că știuse pe cine angajase. 

Nu era de mirare că Grey se pricepea la cai. 
Tatăl său deţinea o adevărată herghelie de campi- 
oni și probabil că râsese de ea atunci când văzuse 
cât de devotată era poneiului ei amătât. 

De ce se ascundea? De ce o minţise? Și dacă o 
minţise o dată, probabil o minţise și în legătură cu 
faptul că o iubea. Nu mai știa ce să creadă. 

— Vreau să plec acasă, spuse ea pe un ton dezamăgit. 
Grey o privi disperat. Ştia că legătura lor se va 
sfârși într-o zi. Avea un noroc! Halal! Tocmai acum 
trebuia să se întâlnească cu tatăl său? Îi venea să 


dispară pur și simplu de rușine şi supărare. Cum 
să-şi mai repare greșeala? 

— Vreau să plec acasă, repetă Christy mai 
hotărâtă. 

— Bine. Să mergem. 

Se ridicară de la masă și Grey încercă s-o ia de 
mână. Christy se smuci nervoasă. 

— Încetează! 

Grey își retrase mâna nefericit, simțindu-se bun 
de nimic, așa cum se simţise ani de zile în faţa 
tatălui său. 

Nu mai putea trăi așa. Se îndepărtase de Carson 
Jerome tocmai pentru a-și găsi adevărata persona- 
litate, adevăratul destin, adevărata dragoste. 
Blestemul Jerome îl urmărea oriunde se ducea. 
Trebuia să facă ceva. Trebuia să-i spună adevărul 
lui Christy. Poate nu era prea târziu. 

Luă hotărârea, suindu-se în Mustang, alături de 
Christy, pe locul șoferului. 

— Eu şi tatăl meu ne-am certat foarte tare. M-a 
dezmoștenit. De asta locuiesc în Kentucky. 

— Este treaba ta de ce locuiești în Kentucky. Nu 
mă interesează. 

— Haide, Christy, fii bună și înțelege-mă. Sunt 
certat cu tatăl meu și de aceea nici nu ţi-am 
povestit despre el prea multe. 

— Prea multe? Era suficient să-mi spui 
esenţialul. Că ești fiul lui Carson Jerome. 

— Sunt fiul lui, dar parcă nu aș fi. 

— Mie mi s-a părut că te iubeşte foarte mult și se 
bucură să te vadă. 

— Ti s-a părut. Nu-l cunoşti. 

— Mă rog. Ideea este că m-ai mintit. 

— Ba nu te-am minţit. 

— Bine. Ai omis să-mi spui cine este tatăl tău. 
Tot minciună se cheamă. 

— Am venit în Kentucky în ideea de a-mi reface 
viaţa,  uitându-mi tot trecutul. Mary m-a ajutat 
foarte mult oferindu-mi o slujbă. Așa am ajuns 
grăjdar. 

— Şi Mary de ce nu mi-a spus cine ești? 

— Am rugat-o eu să fie discretă. 

— De unde o știai pe Mary? 

— Lucra pentru tatăl meu. 

— Minunat! exclamă ea, încrucișându-și braţele 
peste piept. Și cum crezi că ar trebui să mă simt 
eu? 

— Christy, te rog, încearcă să mă înţelegi. Îmi 
doream un nou început. Mă săturasem să fiu aso- 
ciat cu imaginea tatălui meu. Voiam o viaţă 
simplă. 

— Foarte bine. Şi asta presupunea să mă minţi? 

— Nu te-am minţit. 

— Repet. Nu mi-ai spus adevărul. Este același 
lucru. 

— Nu era important, spuse el încet, atingându-i 
braţul. 

— Nu era important! pufni ea. M-ai lăsat să cred 
că ești grăjdar! 

— Dar sunt grăjdar. Trecutul nu mai contează 
pentru mine. Voiam ca tu să mă placi pentru 
cine sunt, nu pentru că tatăl meu este Carson 
Jerome. 

— În nici un caz nu te-aș fi plăcut pentru faptul 
că ești fiul lui Carson Jerome. Poate că aș fi ajuns să 

te iubesc, dacă nu mi-aş fi pierdut încrederea în 
tine. Ţi-ai ascuns adevărata identitate, minţindu-mă 
pe mine și pe fiica mea. 

— Am omis Să-ţi menţionez că tatăl meu este 
foarte bogat. Asta-i tot. Nu voiam să risc să începi 
să mă placi pentru banii tatălui meu. 

— Tot nu înţelegi! 

— Ce vrei să spui? 

— Eşti așa de egoist, încât nu-ți dai seama că 
mințindu-mă, eu nu mai pot avea încredere în tine. 
Asta este ideea! De unde să știu eu că nu m-ai 
minţit şi în alte privinţe? De exemplu atunci când 
mi-ai spus că mă iubești? 

— Îţi jur că nu te-am minţit! strigă el 
înverșunat. 

— Nu te mai cred. 

Doamne! La așa ceva nu se așteptase. Cum s-o 
convingă? O iubise din prima clipă și acum o iubea 
la fel de mult. 

— Îmi doream dragostea ta... spuse el, pornind 
maşina. 

Conduse în tăcere, gândindu-se la încurcătura 
în care intrase. Tăcerea lui Christy era ostilă. 

Tăcerea lui era plină de îngrijorare. Poate era mai 
bine să-i spună acum tot adevărul. 

— De asta nu ţi-am spus nici de afacerea lui 
Tate. 

— Poftim? 

— Ei bine, eu am fost acela care a cumpărat afa- 
cerea lui Tate, recunoscu el, dorind să fie sincer 
până la capăt. 

— Ai cumpărat-o? De ce? 

— Voiam să te ajut, spuse el încruntat, concen- 
trându-se asupra drumului. 

— Să mă ajuţi!? 

— Da. Nu-ţi amintești când mi-ai povestit că 
dacă nu vinzi afacerea lui Tate nu poţi păstra 
poneiul Doolitle pentru Jessie? 

— Dar nu ţi-am spus s-o cumperi. 

— Ştiu. Asta pentru că nu știai că pot s-o fac. Dar 
am făcut-o pentru că te iubesc. 

— Nu trebuia, spuse ea cu răceală. 

— Nu suportam să te văd că suferi din cauza ba- 
nilor. Dar nici nu voiam să știi cine eram eu de fapt. 

— Scuzele astea nu schimbă cu nimic datele 
problemei. 

— La început, când mă credeai un simplu 
grăjdar, aveai încredere în mine, încercă el s-o 
convingă. 

— Nu mai tine, Grey. 

— Faptul că sunt milionar schimbă cu ceva 
datele problemei? 

— Da. M-ai minţit. 

— Nu chiar. 

— Asta este părerea ta. Din punctul meu de 
vedere, nu cred că mai pot avea încredere în tine. 

— Şi asta ce înseamnă? 

— Că nu pot continua relaţia cu tine. 

Grey simţi că i se rupe inima. Nu mai vedea cale 
de împăcare. Christy părea hotărâtă. 


Drumul spre casă, în tăcere, îi păru lui Christy 
aproape la fel de greu de suportat ca moartea lui 
Tate. Gândurile negre o chinuiau îngrozitor. Ce 
trebuia ea să facă acum? 

En alee pe lela ci al ae citata aa camu Dara Ac ateata c 
Si ui oa a aerul 0 în anu Ia AI 

ZEII ja tz i i NE Zac. CP fa za protetica E EE, 
Pee a eea e oo eE PAETE 


De ce crezuse în bărbatul acela, împărtășindu-i 
secretele și visele? Cum de fusese așa de naivă? 
Îşi deschisese pur și simplu inima în faţa lui. 

Cu experienţa ei de profesoară ar fi trebuit să 
deosebească adevărul de minciună. În cariera ei 
ascultase cele mai năstruşnice scuze și tot nu le 
crezuse. 

Era clar. Fusese orbită. Se orbise singură. 
Crezuse în cineva și se înșelase. 

Intrară în orașul scufundat în noapte, dar la fel 
de aglomerat ca ziua. Christy se foi neliniștită în 
scaun. Nu știa de ce, dar avea o presimţire sumbră. 
Simţea că nenorocirile din seara aceea nu se 
sfârșiseră. 

Cotiră pe strada ei și parcară în faţa casei. Pe 
geamurile camerei de zi licărea o lumină ciudată. 

— Doamne! Grey! Incendiu! strigă ea, sărind din 
mașină. 

Alergară împreună spre verandă, dar Grey o 
opri înainte ca ea să pună mâna pe clanţă. 

— Stai! Trebuie să ne gândim ce să facem. 

— Poftim? Jessie doarme în camera ei şi tu îmi 
spui să ne mai gândim? 

— Crezi că poti să treci prin flăcări? Christy! Revino-ţi! 

— Să nu-mi spui mie ce să fac! 

— Hai prin spate! Pe aici nu putem intra. 

Christy îl ascultă și ocoliră casa. În fata ușii de 
serviciu stătea o adolescentă disperată. 

— Unde este Jessie? o scutură Grey pe fata 
însărcinată să aibă grijă de fiica lui Christy. 

— Făceam floricele și ne-am dus în camera de zi 
să ne uităm la un film, explică tânăra printre sus- 
pine. Ne-am dat seama că arde după ce a pornit 
alarma de fum. 

— Unde este Jessie? repetă Christy. 

— Aţi ieșit împreună? o întrebă Grey. 

— Nu, începu tânăra să plângă. A fugit în camera 
Spunea ceva de o panglică albastră. 

— Doamne, nu! murmură îngrozită Christy. 
Luao-ar naiba de panglică! Sunt urmărită de 
ghinioane! 

— Unde o fi acum? În ce parte a casei? întrebă 
Grey. 

— Am văzut-o la geamul camerei ei. Îi era frică să sară. 

— Arată-mi-o, ordonă Grey. Și tu, Christy, sună 
de pe telefonul meu celular la pompieri. 


el. 


— 

Christy alergă la mașină și formă 911, dând 
indicaţii persoanei de la capătul firului. Apoi, cu 
inima bătându-i să-i spargă pieptul alergă spre 
aripa casei în care se afla dormitoul lui Jessie. 

Fereastra camerei fiicei sale era larg deschisă și 
dinăuntru ieșeau vălătuci de fum gros. Și deodată, 
o văzu pe Jessie plângând și strângând în mână 
banglica albastră pentru care își riscase viaţa. 

Grey deja se suise pe scara de incendiu. Christy 
îl privi îngrijorată, spunând o rugăciune. Scara 
aceea era la fel de veche ca și casa. Nu ştia dacă 
rezista greutăţii lui Grey. Îl văzu ajungând la etajul 
unu, la fereastra deschisă și luând-o pe Jessie în 
spate. 

Christy răsuflă uşurată, dar în același moment 
auzi un scrâșnet înfiorător, scara cedă şi Grey 
împreună cu Jessie se prăbușiră de la patru metri 
în gol. 

Capitolul 8 


— Christy, îmi pare aşa de rău, spuse Mar, 
ajungând într-un suflet în sala de așteptare a spi- 
talului de urgenţă. 

— Multumesc, zâmbi ea, acceptându-i 
îmbrățișarea într-o stare de letargie în care intrase 
în urmă cu câteva ore. 

— Ce face Jessie? întrebă Mary privind-o îngrijo- 
rată. 

— Este în afara oricărui pericol. A inhalat puţin 
fum, dar acum și-a revenit. Doarme. Mi-e teamă 
pentru Grey. Nu ştiu cum să dau de tatăl lui. Ne-am 
întâlnit ieri la Lexington, dar nu ne-a spus unde îl 
putem găsi. 

— Am vorbit eu cu el. Trebuie să apară. 

— Mulţumesc, Mary. 

— Ce s-a întâmplat cu casa ta? 

— Nu știu. Când am plecat cu ambulanta, pom- 
pierii încă se luptau cu flăcările. 

— Pot face ceva pentru tine? 

— Nu, mulţumesc. Prezenţa ta îmi este sufi- 
cientă. 

Mary îi strânse uşor mâna, așezându-se lângă ea 
pe banchetă. 

— Deci până la urmă ai aflat cine este tatăl lui 
Grey? 

— Da. 

— Îmi pare rău că nu ţi-am putut spune. 

— Nu mai are importanţă. Tu nu ai nici o vină. 

— Ar fi trebuit să-ţi spun, totuși. 

— Ideea este că Grey m-a minţit. Dar, Mary, te 
rog. Nu mai vreau să îmi amintesc. 

— lartă-mă. 

— Nu-i nimic. Dar sunt aşa de tulburată. 
Evenimentele din seara asta m-au copleșit. 

— Stiu, draga mea. Dar tu ești tare. O să treci și 
peste asta. 

Copleșită de sentimentul de vinovăţie, Christy 
rememoră evenimentele acelei seri. ÎI acuzase pe 
Grey de fățărnicie și el își riscase viața salvându-i 

fiica. Crezuse că nu mai poate avea încredere 
în el, iar el aproape își dăduse viața pentru ea. 

O salvase financiar, cumpărând afacerea lui 
Tate, iar acum îi salvase fiica. O iubea cu adevărat. 
De ce se îndoise de el? Cum putea ea să-i 
răsplătească acum sacrificiile? 

Un medic în halat alb se apropie de ea. 

— Dumneavoastră sunteţi soţia domnului Jerome? 

Christy îngheță. Soţia? 

— Domnul Jerome nu este căsătorit, eplică 
Mary, luând-o pe Christy de mână. 

— Sunteţi rude? 

— Nu. Tatăl lui este în drum spre spital. 

— Şi dumneavoastră? 

— Suntem prieteni. Domnul Jerome este anga- 
jatul meu. 

— Înţeleg. 

— O să-şi revină? întrebă Christy, regăsindu-și glasul. 

— Nu știm încă. Abia a ieșit din operaţie. Aș dori 
să mă anunţaţi când soseşte tatăl său. 

— Sigur, spuse Mary. 

Doctorul plecă salutându-le scurt, preocupat. 
Mary şi Christy se așezară pe banchetă, așteptând 
sosirea lui Carson Jerome. 

Apăru în câteva minute, însoţit de Lana, având 
o mină tristă. Părea îmbătrânit cu zece ani. 

— Mary, cum se simte fiul meu? 

— Abia a ieșit din operaţie. Mă duc să-l chem pe 
medic, spuse ea, plecând. 

— Ce faci, Christy? Cum te simţi? întrebă 
Jerome, întorcându-se spre ea. 

— Bine. 

— Şi fiica ta? 

— Şi ea este bine, spuse Christy, izbucnind în 
plâns. 

— Slavă Domnului! 

Mary se întoarse urmată de chirurgul care-l 
operase pe Grey. 

— Dumneavoastră sunteţi tatăl? întrebă el. 

— Da. Carson Jerome. Spuneţi-mi, în ce stare se 
află fiul meu? 

— Lovitura la cap ne îngrijorează cel mai tare. 
Fiul dumneavoastră a fost operat de o echipă 
întreagă de profesioniști, care și-au dat toată 
silinţa. Neurochirurgul a înlăturat un hematom 
și a oprit sângerarea capilarelor. De acum încolo 
nu mai putem face nimic. Natura va lucra sin- 
gură. 

— Ce şanse are? 

— Din păcate nu putem ști așa de repede. 

Ce răspuns era ăsta? Christy se încruntă 
frustrată. Doctorii ăştia știau ceva vreodată? Auzi! 
Natura! 

— Doi dintre dumneavoastră puteți să-l vizitaţi 
câteva minute. 

— Mulţumim, doctore, spuse Carson. Lana, du-te 
la hotel şi trimite-mi mașina. 

— Dragul meu, dar nu ai vrea să te însoțesc? 

— Nu. Trebuie să ne gândim la copil, spuse el, 
mângâindu-i abdomenul. Și apoi, cred că 
domnișoara Shannon ar fi mai în drept să-l viziteze 
pe Grey. 

Lana îi aruncă o privire veninoasă lui 
Christy. 

— Cum vrei. 

— Hai, Lana, te conduc eu, interveni Mar, 
luând-o de braţ. 

— Mulţumesc, spuse Lana din vârful buzelor. 

Carson se întoarse spre Christy, oferindu-i 
braţul. Atingerea bătrânului domn și privirea 
lui îi era foarte familiară. Grey semăna mult cu 
tatăl lui. 

Îl urmară pe tânărul chirurg care-i conduse pe 
un culoar în salonul de terapie intensivă. Mirosul 
de antiseptic și huruitul constant al echipamentu- 
lui medical deveni din ce în ce mai puternic. 

— Să nu vă speriaţi de toate aceste tuburi, spuse 
doctorul anticipând emotia care-i cuprinsese pe 
cei doi. 

— Vom încerca, zâmbi vag Carson. 

— Aveţi cinci minute, şopti chirurgul, dând la o 
parte o draperie albă, după care se afla patul lui Grey. 

Christy se apropie şovăitor de bărbatul întins. 
Părea atât de vulnerabil. Avea un bandaj alb în 
jurul capului și brațele pline de perfuzii. Era 
conectat la un aparat de respirat şi părea scufun- 
dat într-un somn adânc. 

— Doamne! Nu credeam că-l voi vedea așa vreo- 
dată, spuse Carson clătinându-se. 

— Nici eu. 

— Nu pot să cred că eram la un pas de a-l 
pierde. 

Christy lăcrimă plină de regrete. Din cauza ei 
arăta Grey aşa. Nu-i venea să creadă. Şi Carson 
părea distrus. Cum ajunseseră ei doi, tată și fiu, să 
se certe? 

— Ce mă fac dacă moare? șopti Carson. 

— Nu va muri. 

— De unde ştii? izbucni el. 

— Sunt sigură! 

— Am greşit mult faţă de el. Aș vrea să pot să-mi 
cer iertare. Aș vrea să ne împăcăm. 

Egoismul lui Carson o șocă. Bărbatul acela 
dorea ca fiul lui să se insănătoșească doar pentru 
a-şi cere iertare? Doar pentru a trăi cu conștiința 
împăcată? 

— Vreau să-l duc înapoi în California. Să-l am 
aproape de mine. Dacă va trebui, îmi voi da toată 
averea ca să-l pun pe picioare. 

— Grey nu are nevoie de bani, domnule Jerome, 
zâmbi ea cu tristeţe. 

Carson o privi ostil, apoi își întoarse capul, 
nereușind s-o privească în ochi. Christy avea drep- 
tate. Grey ajunsese aici din cauza faptului că fusese 
lipsit de dragoste. 

— Lăsa-ţi-l aici, domnule Jerome. Grey a fost 
fericit aici. 

O asistentă dădu la o parte draperia, întrerupându-i. 

— Mă scuzati. Vizita a luat sfârșit. Puteţi reveni 
într-o oră. Vă anunţăm dacă intervine vreo schimbare. 

— Mulţumim, spuse Carson îndepărtâdu-se. 

Christy îl mai mângâie pe Grey pe braţul rece și 
plin de vânătăi, apoi îl urmă pe Carson în sala de 
așteptare. 

— Mă scuzaţi, domnule Jerome. N-am vrut să fiu 
nepoliticoasă, dar cred că-l cunosc suficient de 
bine pe Grey ca să ştiu ce-și dorește. 

— Nimeni nu-l înțelege cu adevărat pe Grey. 
Cred că nici el nu se înţelege și nu știe prea bine 
ce vrea. 

— Vreţi să vă spun eu ce vrea? Ce vrem cu toţii: 
dragoste. 

— Poate că ai dreptate. Și eu tot asta caut. 
Presupun că Grey ti-a povestit de eșecurile mele 
în căsnicie. 

— Da. 

— Din cauza asta ne-am certat. La nunta mea. Și 
l-am dezmoștenit. 

— Mi-a spus. 

Carson se așeză ostenit pe o banchetă. 

— Spune-mi, zise el privind-o în ochi, eşti sigură 
că Grey este fericit aici, în Kentucky? 

— Da. Îi place mult munca la grajd. 

Carson oftă. 

— Vezi tu, ăsta a fost un alt motiv de ceartă între 
noi. Mereu mi-am dorit să conducă compania. 
Niciodată nu l-am întrebat dacă îi place ceea ce 
face. Dar are un talent înnăscut în domeniul cal- 
culatoarelor, programelor, softurilor. 

— Poate că nu slujba de la companie l-a deran- 
jat cel mai tare, sugeră Christy. 

— Te iubeşte? o întrebă Carson brusc. 

— Aşa mi-a spus. 

— Am văzut după cum te privea. Eşti o femeie 
norocoasă. Eu n-am avut niciodată parte de 
dragostea lui. 

— Nu cred că vă urăște, spuse ea, părându-i rău 
pentru nefericirea bărbatului de lângă ea. 

— Dar tu, îl iubeşti? 

— Da, răspunse ea fără să se gândească. 

Şi în acel moment chiar credea ceea ce 
spunea. 

— Grey este un băiat norocos. Mai norocos 
decât mine. 

— Dar dumneavoastră îl iubiţi? întrebă ea, 
ridicându-și bărbia. 

— Presupun că Grey ţi-a spus că nu-l iubesc, 
zâmbi trist Carson. 

— Mi-a spus că nicodată nu i-aţi stat alături, nu 
l-aţi susținut, nu aţi fost acolo, lângă el, când avea 
nevoie de dumneavoastră. 

Carson își frecă obosit faţa. Oftă adânc și începu: 

— Tatăl meu a fost alcoolic. Am crescut în 
sărăcie și mi-am făcut afacerea singur. Copiii mei 
au avut tot ce le-a trebuit sau ce și-au dorit. 

Christy clătină din cap. 

— Văd că nu mă crezi, spuse Carson. 

Christy nu răspunse, privindu-l cu reproș. 

— Poate că aș fi putut să fiu un tată mai bun, 
recunosc. Dar i-am oferit şansa de a se realiza în viaţă. 

— Aţi recunoscut mai devreme că poate era mai 
bine să-l lăsaţi să-și aleagă meseria. 

— Am greșit, bine? Asta vrei să auzi? 

— Nu, nu eu vreau să aud asta. Grey are nevoie 
să vă audă cum vă cereti iertare. 

— N-am știut niciodată să-mi exprim senti- 
mentele. N-am știut niciodată să-i spun că îl 
iubesc, oftă Carson. 

— Dar nu era nevoie să i-o spuneţi, şopti 
Christy, făcându-i-se milă de el. Era suficient să i-o 
arătaţi. Nu ajunge să-i spui cuiva că-l iubeşti și să-i 
dai bani, dacă nu i-o și arăţi. 

— Dar eram ocupat cu afacerile. Trebuia să-i 
asigur existenţa. 

— Existenţa, da. Ar fi fost suficient. Nu era 
nevoie să construiți un imperiu. 

— Uşor de spus. Am fost luat de val. Când 
pornești de la zero, nu știi când să te mai opreşti. 

— Vă cred și poate că vă înţeleg. 

— Şi acum ce să fac? 

— Să vă cereţi scuze, să vă luaţi revanșa faţă de 
el. Şi asta cât mai repede. Uneori, poate fi prea 
târziu. 

Carson se gândi puţin, apoi se întoarse spre ea 
cu o privire animată. 

— Nu. Uite cum voi face. Ai spus că te iubește și 
că este fericit în Kentucky. Dacă Grey scapă cu 
bine, îl voi lăsa în grija ta, aici. 


Epuizată, Christy se întinse lângă copilul ei 
adormit. Nu voia să se mai gândească la ziua de 
mâine, când avea să facă faţă pierderii căminu- 

lui și imaginii vulnerabile a lui Grey. Bărbatul 
care îi salvase viaţa fiicei ei arăta ca o epavă. 

Din discuţia cu Carson trăsese o concluzie. 
Bărbatul acela era un egoist iremediabil, care nu 
mai putea să înveţe să iubească cu adevărat. 

Nu-l înțelegea. O viaţă întreagă se zbătuse pen- 
tru firmă și afaceri, neglijându-și copiii. Ce fel de 
părinte era el? 

Îşi îndreptă privirea spre Jessie. Somnul ei 
liniştit o făcu să plângă. Îşi iubea așa de mult fetiţa! 
Era totul pentru ea. Și se gândea la ceea ce era mai 
bun pentru ea. Îi demonstra prin fiecare gest că o 
iubește şi n-ar fi neglijat-o niciodată pentru afaceri. 

Oare Grey ar fi fost un tată bun pentru Jessie? 
După ce o minţise, nu credea că mai putea să aibă 
încredere în el. Deşi aproape își dăduse viaţa pen- 
tru ceea ce avea ea mai scump. 

Pe noptieră, la capul lui Jessie stătea panglica 
albastră care le adusese dezastrul. O luă încet, 
mângâind mătasea fină şi o puse pe pernă. Apoi se 
aplecă cu dragoste infinită și sărută fruntea rece a 
micutei. 

Capitolul 9 


Grey se trezi într-o dimineaţă însorită, două 
săptămâni mai târziu. Nu mai era conectat la nici 
un aparat. Singurele amintiri din acea noapte 
plină de ghinioane erau bandajul din jurul capului 
și vânătăile care se îngălbeniseră. Se simţea slăbit 
și ameţit. Oricum, nu se putea da jos din pat fără 
ajutorul asistentei. 

Christy privea pe geam. Soarele îi lumina pro- 
filul delicat și linia senzuală a gurii. Era așa de fru- 
moasă! Părea tristă și slăbită. Ar fi vrut s-o strângă 
în braţe şi să-i ofere toată dragostea și protecţia lui. 
Dar știa că nu era în stare de așa ceva. Era prea 
epuizat. 

Christy venise la spital să-l vegheze zi de zi, 
timp de două săptămâni. Mama ei venise în oraș 
special ca să aibă grijă de Jessie. De când le 
arsese casa se mutaseră într-o rulotă oferită de 


Mary. 

Christy pierduse totul în incendiu. Mai puţin 
fiica. Și asta era cel mai important. 

Grey își mai amintea doar momentul căderii și 
tipetele fetelor. Din instinct o protejase pe Jessie 
cu trupul lui, amortizându-i căderea. Dar la 
impactul cu pământul, totul se scufundase în 
întuneric. Trei zile zăcuse între viaţă și moarte și 
două săptămâni nu se mișcase din pat. Poate de 
aceea celelalte simţuri i se ascuţiseră. 

Mirosul parfumului lui Christy îi gâdilă nările. 

Credeam că dormi, spuse Christy apropiindu-se 
de el. 

Nu trebuia să mai vii și azi. 

— Aşa am vrut eu. 

— Ai vrut? 

— Sigur că da, spuse ea, privind în altă parte. 

Grey zâmbi amar. Christy îi ascundea ceva. 
Tocmai ea, care ţinea așa de mult la adevăr! Nu. 

Christy venise să-l vadă pentru că i se simţea 
datoare. Dar el nu-i dorea recunoştinţa, ci 
dragostea. 

— Ştiu că ai venit pentru că ai simtit că așa tre- 
buie, spuse Grey încet. 

— I-ai salvat viaţa fiicei mele. Nu pot uita asta. 

— Aşa ar fi făcut oricine în situaţia mea. 

— Nu, ai fost curajos. Dacă mi-aş fi pierdut fiica, 
aş fi murit. 

— Știu. 

— Niciodată nu voi putea să-ţi mulțumesc îndea- 
juns. 

— Ba da. Mă poti ierta, spuse el, luând-o de 
mână. 

Christy încercă să se retragă, dar Grey, cu o 
forță surprinzătoare o opri. 

— Lasă-mă, spuse ea. 

Grey îi dădu drumul, cu o privire tristă. 

— Îmi pare rău, şopti el. 

— Nu trebuie să te scuzi. 

— Şi eu nu vreau recunoştinţa ta. 

— O meriti, spuse ea, ridicându-se de pe mar- 
ginea patului. 

Grey o privi trist. Nu se așteptase la o asemenea 
încăpățânare din partea lui Christy. Era clar că 
niciodată nu avea să-l ierte. 

— Poate că tu ar trebui să înveţi să ierti. 

— Pe cine să iert? întrebă Grey. 

— Pe tatăl tău. 

— Carson nu are nici o legătură cu asta, spuse el 
supărat, privind în altă parte. 

— Ba are foarte multe legături cu asta. 

— Nu înțeleg. Nici nu știe măcar că am fost la un 
pas de moarte. 

— Ba da. Te-a vizitat în seara accidentului. 

Grey o privi mirat. 

Christy se apropie de el, înţelegându-i 
uimirea. 

— Tatăl tău a stat lângă tine până a aflat că eşti 
în afara oricărui pericol, îi explică ea cu blândeţe. 
Voia să te ia cu el în California. 

— Serios? Şi de ce n-a făcut-o? întrebă el plin de 
îndoieli. 

— Am avut o mică discuţie cu el. I-am explicat 
cât de fericit te simţi în Kentucky. l-am spus că voi 
avea eu grijă de tine. Sper că n-am greșit. 

— Nu. California nu mai înseamnă nimic pentru 
mine. Nu mă mai leagă nimic de meleagurile ace- 
lea. 

— Te cred. Dar să ştii că tatăl tău a sunat zilnic 
să vadă ce mai faci. 

— Serios? Şi de ce n-a vorbit cu mine? 

— Până acum câteva zile nu puteai vorbi cu 
nimeni. 

— Mă bucur să aflu că-i pasă, spuse el, încrun- 
tându-se. 

— Vezi? La asta mă refer. Uite cât de supărat 
ești pe el! Parcă ai fi un copil! Mai întâi ar trebui 
să te împaci cu tatăl tău și apoi să te aştepţi să te 
iert eu. 

— Parcă ai fi un psiholog profesionist! Hai, nu 
vrei să mă mai psihanalizezi? De ce crezi că nu ţi-am 
dezvăluit adevărata mea identitate? 

— De unde naiba să știu? Știu doar că tatăl tău 
nu este un om rău. Este doar slab. Ţi-a dorit 
binele tot timpul, dar n-a știut să-ți arate cât te 
iubeşte. 

— Se pare că șarmul Jerome a funcționat și pe 
tine, spuse el sarcastic. 

En alee vea lise aa dl au Cta ata E erat Leu al a cara 
Tearen a IC aoa aa AI 

ZEII ja tz Pt i NE Zac. CP fa cz a protetica PPE 
Pere e setea e AA pai Eee 


— Ha! Acum înţeleg de ce nu reușiți să vă 
împăcaţi voi doi. Semănaţi prea mult. 

— Adică? 

— Încercaţi să fiti ceea ce nu sunteți. El își caută 
tinereţea, căsătorindu-se cu femei mult mai tinere 
decât el. Şi tu pretinzi că nu ești bogat, deghizân- 
du-te în grăjdar. 

— Dar eu n-am rănit pe nimeni făcând asta. 

— Nu! Doar pe mine! strigă ea, părăsind 
încăperea. 


Christy ieși în aerul încins al după-amiezii de 
vară, întrebându-se dacă nu fusese prea aspră cu 
Grey. În fond el nici nu-și revenise complet. Era 
slăbit fizic și psihic. 

Se sui în mașină și porni spre locuinţa ei 
provizorie. Caii lui Mary o întâmpinară cu un 
fornăit ușor. Deja se împrietenise cu toţi. Erau 
vecinii ei. Într-un fel, invidia creaturile acelea fru- 

moase. Duceau o existență atât de simplă! 
Mâncau, beau, dormeau într-un grajd, alergau... 

A doua zi urma să-l aducă acasă pe Grey şi să 
aibă grijă de el. Așa le promisese doctorilor și lui 
Carson Jerome. Nu știa cum avea să se descurce. 

Îl iubea pe Grey, dar nu avea încredere în el. 
Nu-l putea ierta pentru că o minţise. Era ciudată 
înverșunarea aceea a ei. 

Era adevărat, Grey își ceruse iertare. Dar ea nu 
era pregătită să-l ierte. Şi de aceea se ascunsese în 
spatele neinţelegerii dintre el și tatăl lui, spunân- 
du-i că-l va ierta în momentul în care își va ierta și 
el tatăl. 

Adevărul era că se temea să mai iubească din tot 
sufletul. Experienţa cu Tate o devastase. ÎI iubise 
mult, dar el niciodată nu-i împărtășise senti- 
mentele. Sau o făcuse, dar în felul lui. Fusese un 
bărbat de onoare, dar rece. 

Nu știa dacă mai era în stare să repete greșelile 
tinereţii. Și decât să riște, mai bine stătea deoparte. 

Capitolul 10 


Grey își întinse picioarele pe măsuţa de 
cafea, sprijinindu-și capul pe spătarul canapelei 
din camera de zi a locuinţei lui Christy. Zilele 
pe care avea să le petreacă alături de femeia pe 
care o iubea, urmau să fie un adevărat chin. 
Christy își pierduse încrederea în el și el era 
hotărât să i-o recâștige. Avea să ducă o luptă 
serioasă, pentru că femeia aceea era plină de 
resentimente. 

Prima oară fusese floare la ureche. Christy se 
dovedise a fi o femeie deschisă și caldă. Dar în 
urma minciunilor lui, ea se retrăsese într-o cara- 
pace de încăpățânare. 

Dar Grey nu se dădea bătut ușor. Se 
îndrăgostise de ea cu adevărat și nu voia să 
cedeze până nu recâștiga teritoriul pierdut. 
Dacă îl avusese o dată, putea să-l aibă și a doua 
oară. 

Din bucătărie venea un miros apetisant de 
carne friptă. Christy gătea prânzul. Râsetele lui 
Jessie destindeau atmosfera, făcând-o să pară cas- 
nică, familială. 

Grey tocmai reușise să se relaxeze, când sirena 
alarmei de fum porni asurzitor. Jessie începu să 
tipe disperată și Grey sări în picioare. Era slăbit, 
dar reuși să ajungă la bucătărie. 

— Grey! De ce te-ai ridicat? Nu ai voie! strigă 
Christy printre ţipetele lui Jessie, care i se 
ascunsese în braţe. 

— Ce s-a întâmplat? 

— Nimic! Fumul de la carne a declanșat alarma, 
spuse ea, mângâindu-și fiica. 

Grey alergă pe holul de la intrare și închise alar- 
ma. Deși sirena se oprise, Jessie plângea și suspina 
necontrolat. 

— Hai, Jessie, nu mai fi speriată. Am oprit-o, 
spuse Grey. 

— Mulţumesc, șopti trăgându-și nasul Jessie. 

— Pentru nimic, spuse Grey, ciufulindu-i moțul 
de pe frunte. Doar știi că te poţi baza pe mine, 
zâmbi el. 

— Gata, iubito, linișteşte-te. 

— Ce avem de mâncare? întrebă Grey, încer- 
când să le distragă atenţia de la incident. Mor de 
foame. 

Christy îl privi recunoscătoare. La naiba! El 
nu mai avea nevoie de recunoştinţa ei. Se 
săturase. 

— Hamburgeri arşi, zâmbi ea. 

— Hai mai bine să organizăm un picnic afară, 
sugeră el. Ce spuneţi? Am văzut un grătar aruncat 
prin curte. 

— Da, da! sări Jessie fugind în curte. 

— Este foarte speriată, de la incendiu. Tresare 
la fiecare zgomot, visează urât... îi explică 
Christy. 

— Îmi închipui. 

— Doctorul mi-a recomandat să consult un psi- 
holog, dar nu-mi permite asigurarea. 

— Te pot ajuta eu. 

— Nu, mulțumesc. 

— Dar mi-ar face plăcere. 

— Stiu, spuse Christy luând hamburgerii cu o 
paletă şi aşezându-i pe o farfurie întinsă. 

— Dacă nu vrei să accepţi ajutorul meu, te pot 
împrumuta. 

— Nu, pentru că ştiu că nu ti-i pot restitui. 

— Atunci ia-o ca pe un cadou. 

— La fel ca afacerea lui Tate? Nu, mulțumesc. 

— Alţii ar aprecia oferta, râse Grey, deschizând 
ușa bucătăriei, care dădea în curte. 

— Stai, Grey. Și eu îţi apreciez oferta, dar vreau 
să mă descurc singură. 

Grey se apropie de ea, dându-i o şuviţă de păr 
blond după ureche. Era așa de fragilă și vulnera- 
bilă. Buzele ei frumoase erau întredeschise și îi 
tremurau uşor. 

— Hei, Christy. Ce facem noi aici? Tu te simţi 
îndatorată că ţi-am salvat fiica şi eu nu vreau 
recunoştinţa ta. Îmi spui că vrei să te descurci sin- 
gură? Nu te cred. Părerea mea este că nu-mi 
accepti ajutorul. Te iubesc, Christy. Vreau să te 
ajut, să fac ceva pentru tine. Vreau ca și tu să mă 
iubeşti. Nu-mi doresc recunoştinţa ta. Şi sunt con- 
vins că odată și tu m-ai iubit. 

— Nu vreau să te rănesc, Grey, şopti ea cu un 
glas blând, dar nu pot... 

— Şşş, te rog, spuse el, lipindu-i degetul arătător 
de buze. Nu-mi spune că nu poți. 

O dorea cu disperare și îndărătnicia ei îl scotea 
din minţi. Fără să se mai gândească, se aplecă și o 
sărută ușor. Şi, minune! Christy îi răspunse. 
Nedorind să frângă legătura fragilă care se stabilise 
între ei, Grey se opri și o mângâie cu tandrete pe 
obraji. 

Jessie năvăli în bucătărie, rupând vraja. 

— Ai pregătit masa? o întrebă Grey, făcându-i cu 
ochiul. 

— Mary ne-a adus scaune și o masă de răchită. 

— Perfect! Hai să le vedem, spuse Grey, încântat 
de entuziasmul fetiţei. 

— Jessie, ia niște farfurii de plastic, o rugă 
Christy. Eu aduc mâncarea. 

Grey o privi în ochi și realiză că tocmai câștigase 
ceva. Nu știa precis ce. Poate puţină încredere. 

Ce naiba făcuse? Se lăsase sărutată de Grey. Ba, mai 
mult! Îi răspunsese, simțindu-se ușor nemulțumită 
când sărutul lui se terminase așa de repede. 

Se bucură văzându-și fiica relaxată şi fericită, 
culegând flori din grădiniţă. Jessie era lumina 
ochilor ei. Îi dorea tot binele. Nu putea să-și per- 
mită să se lege de un bărbat ca Grey. Era clar că îl 
dorea. Dar pentru binele fiicei ei, mai înțelept era să 
stea la distanță. Grey nu era un bărbat de încredere. 

Oare chiar așa era, sau ea devenise prea pre- 
tenţioasă? În fond, Grey era și el o ființă umană, 
supusă greșelii. 

Nu. Ea era prea încăpăţânată ca să-l ierte. Sau 
prea rănită de relaţia anterioară ca să mai ofere 
șanse vreunui bărbat. 

Asta era grav. 

— Hai să intrăm în casă, spuse Grey, după ce ter- 
minară de mâncat. 

— Eşti obosit? 

— Putin, dar nu de asta. Mă omoară tântarii. 

Christy îl privi cu atenţie. Era obosit. Se vedea. 
Şi era normal. Abia ieșise din spital. 

— Cât de frumoasă ești, Christy, spuse Grey 
încet, rătăcind cu privirea peste chipul ei. 

— Nu pari prea obosit, zâmbi ea. 

— Nu mă pot abtine... 

— Ar trebui s-o faci. 

Grey râse și începu s-o mângâie pe braţele 
goale. 

— Grey! 

— Da? 

— Potoleşte-te. Ne vede Jessie. 

— Este ocupată cu alte activităţi. Culege flori. 

— Nu pot... 

— Nu spune asta. Nu se știe niciodată. 

— Grey, nu te juca cu mine. 

— Nu mă joc. Sunt al naibii de serios, spuse el, 
privind-o adânc în ochi. Poți să-mi spui că sunt 
egoist, pentru că te doresc din tot sufletul. 

Christy sări în picioare. De mult timp nu i se 
mai făcuseră asemenea complimente. Îi plăceau, 
dar simţea că nu le putea face față. 

— Grey! Nu complica situaţia. 

— N-ar fi tebuit să mă inviti la tine acasă. 

— Acum am făcut-o, așa că fii bun și comportă-te 
corespunzător. 

— Ai dreptate, iartă-mă, spuse el, coborându-și 
privirile nefericit. 


112 


Incepu să strângă masa cu senzaţia că lupta lui 
abia începuse. Şi avea să fie grea. 


Strigătul din noapte o făcu să sară din așternu- 
turi. Jessie avea din nou un coşmar. Fusese atât de 
relaxată în ziua aceea. 

Îşi puse un halat şi se duse în camera fiicei sale. 
Spre surprinderea ei, Grey stătea pe marginea pa- 
tului și o ţinea pe Jessie în braţe. Fetiţa își sprijinea 
capul pe pieptul lui și suspina uşor. 

În acel moment, văzându-și fetita, centrul uni- 
versului ei în braţele lui Grey, inima i se topi. 

— O să-și revină, îi spuse Grey. Voi sta cu ea, 
până adoarme. 

— Dar, Grey... 

— Fii liniștită, nu mă deranjează. Sunt obişnuit. 
Ai uitat că am o soră mai mică? 

— Bine, spuse ea, plecând spre dormitorul ei. 

Nu știa de ce îi dădea voie lui Grey să intre în 
viaţa lor, când luase de mult timp hotărârea de a 
nu-i permite s-o facă. 

Capitolul 11 


Razele soarelui de dimineață pătrunseră prin 
storurile trase, trezind-o pe Christy. Se frecă la 
ochi nemulțumită. Nu-i plăceau dimineţile. 
Curând avea să înceapă școala și va trebui să se 
trezească la cinci dimineaţa pentru a ajunge la ora 
șapte. Ce viaţă chinuită! 

Se ridică în pat, întinzându-și oasele și porni 
spre baie, încă ameţită de somn. Recunoscu de pe 
hol aroma familiară a cafelei de dimineaţă. 
Probabil că Grey se trezise înaintea ei și o făcuse. 
Bărbatul acela era fantastic! Se afla încă în conva- 
lescenţă și tot devreme se trezea. 

Ușa de la baie era întredeschisă şi Christy intră, 
dând peste Grey, care stătea aplecat peste chiuvetă 
cu pieptul gol. 

— “Neaţa, spuse Grey vesel, cu faţa plină de 
spumă de ras. 

Arăta foarte bine. Parcă era o statuie grecească. 
Muschii bine conturaţi se reliefau la fiecare 
mişcare. 

Christy se înroși, trezindu-se studiindu-l. 

— Mie nu mi se pare așa de bună, mormăi ea 
Somnoroasă. 

— Te-ai trezit cu faţa la cearşaf? 

— Mda... Scuză-mă că am dat peste tine. 

— Nu-i nimic, spuse el, ștergându-se cu un 
prosop. Te-am trezit? Am încercat să fac cât mai 
puţin zgomot. 

— Nu m-ai trezit. Mai ai mult? 

— Nu, tocmai am terminat. Hai că te las pe tine, 
spuse el și trecu pe lângă ea, punându-și un tri- 
cou. Ţi-am făcut cafeaua. Te aştept în bucătărie. 

Christy îl urmă la scurt timp, proaspătă şi 
înviorată. 

— Vrei cafea? o întrebă Grey, întinzându-i o 
ceaşcă plină. 

— Mulţumesc. 

— Vrei frişcă? 

— Nu. 

— Îmi închipuiam, spuse el, aruncând o privire 
admirativă taliei ei fine. 

— Mereu te trezești așa devreme? întrebă ea, 
schimbând subiectul. 

— Așa se trezesc grăjdarii, spuse el privindu-i 
halatul lung pe sub care i se contura trupul frumos. 

— Dar tu n-ai fost toată viața grăjdar. 

— Nu, n-am fost. 

— De unde ai avut bani să cumperi afacerea lui 
Tate? Ţi-a dat tatăl tău? întrebă ea, așezându-se 
confortabil pe un scaun, picior peste picior. 

Grey îi privi piciorul lung și subțire dezgolit. 
Christy se înroşi ușor și se acoperi pudic. 

Lui Grey îi era greu să se concetreze asupra 
altor subiecte. Nu voia s-o mai mintă pe Christy. O 
făcuse o dată şi situaţia se înrăutăţise. Poate că era 
mai bine să-i spună tot adevărul. 

— Ai auzit de programul Sampson? 

— Vag. 

— Eu l-am inventat. 

Grey luă o gură de cafea. Ştirea nu părea s-o 
impresioneze pe Christy. 

— Este un soft complicat, instalat în toată 
rețeaua de calculatoare Jerome. De fapt, progra- 

mul nu este aşa de complicat. E foarte uşor de 
folosit. Datorită lui, acţiunile Jerome au crescut de 
douăzeci și patru de ori. 

Christy îl privi inexpresiv. Grey se întrebă dacă 
nu cumva discuţia o plictisea, aşa că scurtă expli- 
caţiile. 

— Ideea este că datorită lui, am făcut mulți 
bani. 

Era pentru prima oară când o femeie nu părea 
impresionată de averea lui. Christy îl privea la fel 
ca înainte, bându-și liniștită cafeaua. 

Grey se ridică în picioare agitat. Situaţia era 
oarecum penibilă. Până acum, îl deranjase să dis- 
cute cu alte femei despre succesele lui în progra- 
mare. Toate păreau excesiv de impresionate și 
interesate. 

Și acum, culmea, dezinteresul lui Christy îl 
făcea să se simtă neliniștit și frustrat. 

— lartă-mă că te plictisesc, spuse el, trecându-și 
mâna prin claia roșcată. 

— Nu mă plictisești deloc. Te ascultam. 

— Păi cam asta este totul, în mare. 

— Tate era înnebunit după calculatoare, 
începu ea. Când stătea în faţa monitorului parcă 

era un copil. Nu i-am înţeles niciodată pasiunea. 
Dar asta ne aducea bani, așa că nu mă deranja. 

Cât ar mai fi vrut Grey să-l poată înlocui pe 
Tate! Să fie soțul lui Christy, să-i aducă bani și, cel 
mai important, să le iubească pe ea și pe Jessie. 

— Şi eu eram așa! Datorită companiei tatălui 
meu, beneficiam de cele mai avansate tehnologii. 
Am ajuns să cunosc așa de bine calculatoarele încât 
n-am mai fost nevoit să fac o facultate pentru asta. 

— Serios? Adică erai un geniu. 

— Nici chiar aşa. lubeam calculatoarele la fel ca 
Tate. Din pasiune poţi face multe. 

— Şi acum? 

— Sincer să fiu, nu le simt lipsa. 

— Serios? 

— Foarte serios. 

— Cum aşa? 

— Se pare că îmi plac mai mult caii. 

— Înseamnă că poti ajunge departe şi în dome- 
niul ăsta. 

— Dar am ajuns. 

— Serios? 

— Da, am câștigat multe panglici albastre, la fel 
ca Jessie. Dar am renunţat la idee, pentru că tatăl 


118 


meu părea că-şi dorește numai să câștig. Nu se 
bucura de victoriile mele pentru mine, ci pentru 
trofee. 

— Ai fost vreodată în birourile lui Tate? schimbă 
ea subiectul. Bob Flynn, managerul, mi-a spus că 
nu te-a văzut pe acolo. Poate că ar fi bine să te duci. 

— N-am avut timp. După ce doctorii mă vor lăsa 
să conduc, o voi face. 

Telefonul îi întrerupse și o trezi pe Jessie care 
veni somnoroasă în bucătărie și se așeză lângă Grey, 
ca şi cum acela ar fi fost locul ei de când lumea. 

Când Christy se întoarse și îi văzu alături, știu 
că cei doi deveniseră inseparabili. Jessie se atașase 
de Grey, ducând dorul unui tată, iar Grey se 
ataşase de ea, obișnuit fiind cu o soră mai mică. 

— Aş vrea să te rog ceva, spuse Christy. 

— Spune. Orice. 

— Aş vrea să ai grijă de Jessie. Trebuie să plec la 
Louisville ca să discut ceva cu avocatul meu. 

— Mă descurc și singură! ripostă Jessie. 

— Aş vrea să-l văd pe Dr. Doolitle. Fără tine nu 
cred că mă pot descuca eu, spuse Grey, făcând-o 
să se simtă utilă și importantă. Am nevoie de o 
mică dădacă. 

— Bine, acceptă Jessie. 

— Mulţumesc, spuse Christy. 

— Pentru nimic. 

— Eu trebuie să mă pregăteasc de plecare. 

— Nici o problemă. 

Christy se îndepărtă unduindu-și șoldurile într-o 
mișcare naturală și sexy, făcându-l pe Grey să tresară 
cuprins de dorință. Trebuia să se gândească la altceva. 
Gându-l că nu o putea avea pe Christy îl înnebunea. 

— Jessie, ce-ar fi să pregătim micul dejun? 

— Hai! 

Se simţea bine cu micuța. Entuziasmul ei îi 
dădea forţă şi încredere. 


Remarca lui Christy îl făcuse pe Grey să se simtă 
vinovat. Așa că a doua zi, o rugă pe Mary să-l con- 
ducă la Louisville, acolo unde se aflau birourile lui 
Tate Shannon. Dacă tot cumpărase o companie, 
poate scotea și un profit din ea. 

Bob Flynn, managerul companiei Shannon, 
avea în jur de cincizeci de ani. Fusese programator 

încă de pe vremea pionieratului în calculatoare. 
Grey îl respecta pentru asta. Avusese parte de 
mulți mentori ca el la compania tatălui său. Un 
profesionist experimentat și o minte inovatoare 
puteau construi un al doilea imperiu Jerome. 

— Domnule Jerome, mă bucur să vă întâlnesc. 

— Domnul Jerome este tata. Spuneti-mi Grey. 

— Grey, zâmbi el. 

— Doamna Shannon mi-a sugerat să trec pe aici, 
așa că am ascultat-o și iată-mă. Îmi pare rău că nu 
am putut să apar mai devreme. 

— Ai trecut printr-un accident serios, salvând-o 
pe Jessie. Este de înțeles. Dar niciodată nu e 
prea târziu, zâmbi Bob Flynn. Suntem dispuși 
să-l iertăm pe salvatorul curajos al fiicei lui 
Tate. 

— Şi dumneavoastră aţi fi făcut același lucru. 

— Nu prea cred, zâmbi el. Am rău de înălțime. 

— Am venit să vă întreb cu ce v-aș putea ajuta. 
Avocatul m-a informat că aveţi un buget restrâns. 

— Afacerile ne merg binișor. Vindem destule 
computere, mai ales companiei Jerome. 

— Sunteţi sigur că nu mai aveţi nevoie de 
capital? 

— Dacă vrei să-mi faci un cadou, nu te voi refuza. 
Sincer să fiu, afacerea ai cumpărat-o la un preţ de 
nimic. Valora mult mai mult. Dar am scăzut prețul pen- 
tru a o vinde mai repede. Christy avea nevoie de bani. 

— Știu. 

— Afacerea are un potenţial incredibil. 

— Vă ascult. 

— Tate s-a îmbolnăvit pe neașteptate și n-a avut 
timp să-și pună în practică ideile. Christy nu se pri- 
cepe la afaceri și apoi, aveam nevoie de bani. Cu 
banii tăi, visul lui Tate s-ar putea realiza. Am stu- 
diat nişte proiecte începute de el și... 

— Continuati. 

Bob Flynn începu să se joace cu un pix, privin- 
du-l drept în ochi. 

— Tu te pricepi la computere. Şi eu mă pricep... 
Cu o campanie publicitară bună și nişte prețuri 
mai scăzute, am putea intra în marile afaceri. Ideea 
este să asigurăm servicii în plus față de cele incluse 
în ofertele marilor companii. 

— De ce nu i-ati spus lui Christy despre ideea lui Tate? 

— Cu ce bani m-ar fi putut ajuta ea? Și cred că 
după moartea soțului ei nu era în stare să se gân- 
dească la asta. 

— Nu neapărat. 

— Spuneţi asta de parcă ea nu și-ar fi iubit soţul. 

— Nici chiar așa. 

— Nu înţeleg. 

— N-ar trebui să discutăm despre asta, încercă 
Flynn să evite subiectul. 

— Trebuie să cunosc toate împrejurările. De 
acum mă pot considera membru de familie. 

— Tate s-a căsătorit din simțul datoriei. Christy 
rămăsese însărcinată cu copilul lui. 

— Stiu asta. Şi? 

— Adică nu s-a căsătorit cu ea din dragoste. 
Căsnicia lor a fost bazată pe respect și... cam atât. 

Grey îngheţă. Presimţirile lui fuseseră confir- 
mate. Tate nu-și iubise soţia. Christy nu cunoscuse 
niciodată dragostea adevărată. Poate de aici lipsa 
ei de încredere și încăpățânarea cu care îi res- 
pingea avansurile. Nu voia să mai fie rănită din 
nou. 

Şi în acel moment se hotărî. El avea să schimbe 
acea situaţie. 

Capitolul 12 


De când se întorsese de la avocat, cu două zile 
în urmă, Christy se inchisese în sine. Nu mai 
comunica cu nimeni, nu mai râdea, era mai tăcută. 

Grey şi-ar fi dorit să afle ce o deranja. Ce discu- 
tase oare cu avocatul? 

După cină, ieşiră în curte să ia o gură de aer. 
Norii negri de la orizont anunțau furtuna. 

— Hai să stăm puţin pe bancă, propuse Grey. 

— Sigur, de ce nu? conveni ea. 

Christy privi cu resemnare rulota care le servea 
drept casă. Încă nu se obișnuise să locuiască acolo. 
Îi era recunoscătoare lui Mary, dar situaţia nu-i 
convenea. Voia un cămin adevărat pentru Jessie și 
nu ştia cum să i-l ofere. 

— Dacă ne-ar vedea Tate... spuse ea încet. 
Doamne, unde am ajuns! 

Grey se încordă neputincios. Ar fi vrut să-i ofere 
mai multe ei și lui Jessie, dar ea nu-l lăsa. Ar fi vrut 
să le asigure un trai mai bun şi multă, multă 
dragoste. 

— Aș vrea să-ţi mulțumesc din nou pentru tot ce 
ai făcut pentru noi. 

— Nu trebuie. 

— Ba da. Mai ales pentru ce ai făcut pentru 
Jessie. Dacă nu erai tu... 

— Putea fi oricine altcineva în locul 
meu. 

— Sunt îngrijorată din cauza ei. 

— Fii liniştită. Copiii își revin mai repede decât 
ne închipuim noi. 

— Sper din tot sufletul. 

— Nu am copii, dar îmi închipui ce simți. 
Dorești tot binele fiicei tale și este normal. 

— Jessie a ocupat primul loc în viața mea, din 
momentul în care am știut că sunt însărcinată. Era 
responsabilitatea mea. 

— Așa Că te-ai căsătorit cu tatăl ei, ca să-i asiguri 
un trai mai bun. 

— Da. Tate a fost un tată bun. Dar acum el nu 
mai este printre noi. Se pare că trebuie să mă des- 
curc singură și nu prea văd cum. Sunt doar o 
simplă profesoară. 

— Nu mai fi aşa dură cu tine însăţi. O să reușești 
să-i asiguri un trai bun fiicei tale și singură. 

— Nu înţelegi. Sunt așa de îndatorată, încât avo- 
catul meu vrea să declare falimentul. Nici măcar 
nu pot să inchiriez un apartament, dar să mai ţin 
și poneiul lui Jessie. Dar de ce îţi spun eu toate 
astea? Oricum, tu nu mă poţi ajuta. 

Christy se ridică cu obrajii în flăcări de pe 
bancă, pornind spre casă. 

— Stai puţin, Christy. 

— La naiba! Mi-am promis că nu-ţi voi spune 
nimic. La naiba, Grey Jerome! 

— Stai puţin, am spus, zise el, trăgând-o de braț 
înapoi. 

Christy îngheță. 

— Spune-mi, Christy, ce te supără? zise el cu 
voce blândă. 

— Tocmai ţi-am spus. 

— Încerc să înţeleg ce ţi-a spus avocatul. Nu se 
poate să nu fi avut o poliţă de asigurare pe casă. 

— Nu-mi ajung banii de pe poliţă. Sunt înda- 
torată până peste cap. Nici până acum n-am achi- 
tat funeraliile lui Tate și cheltuielile medicale. 

— Înţeleg. 

— Speram să pot păstra poneiul lui Jessie, dar 
mi-e imposibil, spuse ea întorcându-și capul în altă 
parte. Bine măcar că avem un acoperiş deasupra 
capului. 

Grey simţi cum îl cuprinde mila. Întinse mâna 
și o mângâie ușor pe obraz, întorcându-i capul 
spre el. 

— Uită-te la mine, o rugă el. 

Christy se smuci, aruncându-i o privire tăioasă. 

— Ştiu că ești plină de resentimente, spuse el. 
Văd că încă nu m-ai iertat. 

Christy se pregăti să riposteze, dar Grey îi puse 
un deget pe buze. 

— $$$. Ascultă-mă. Stiu că te-am rănit, 
minţindu-te, dar aș vrea să mă revanșez. Acum 
zece ani te-ai căsătorit cu Tate pentru a-i oferi lui 
Jessie un cămin. Și eu ţi-aş putea oferi așa ceva. 
Odată, ai făcut o căsătorie de convenienţă. 
Căsătorește-te cu mine, acum, din același motiv. 
Pentru Jessie. 

— Nu se poate, Grey, spuse ea, privindu-i ochii 
plini de sinceritate. Ştii că nu te pot iubi. Nu este 
drept pentru tine. 

— Christy, recunoaște că nu vrei să mă iubeşti. 
Asta este cu totul altceva. 

— Nu vreau, nu pot, nu mai contează... 

Christy se lupta cu sine. Știa că Grey avea drep- 
tate, dar nu voia să recunoască. Nici în faţa lui, nici 
în faţa altcuiva. Nici măcar faţă de ea însăși. 

— Ei, ce spui? 

— Ştii în ce te bagi? întrebă ea. 

— Sigur. 

— Ştii la ce responsabilităţi te înhami? 

— M-am gândit la asta, spuse el, privind-o cu 
dragoste. Cred că ai observat că Jessie mă place. 

— Dar, asta ar însemna că ai deveni tatăl ei 
vitreg. Eşti atât de tânăr! 

— Crezi că sunt prea tânăr? Crezi că nu mă 
pot descurca? zâmbi el trist. Christy, să știi că 
din multe puncte de vedere sunt un om 
bătrân. 

Grey îi salvase viaţa fiicei ei şi ăsta era un punct 
foarte important. Tot el fusese acela care-i readu- 
sese zâmbetul pe buze. Grey îi redăruise fiica. 

Privirile lui spuneau multe. O iubea. Dar ea 
nu-l iubea. Sau nu voia să-l iubească. 


Să facă aceeași greșeală? Să se căsătorească 
ştiind că mariajul urma să fie lipsit de pasiune? În 
căsnicia cu Tate îi lipsise același lucru. Şi nu o 
dusese rău. 

Ce să facă? Să se căsătorească din nou din 
motive practice? Altă cale nu vedea. 

Da. Asta avea să facă. Era singura soluţie. Se va 
căsători cu Grey. 

De un lucru era sigură: nu-l va iubi nicio- 
dată. 

— Cum vrei tu, Grey... 


Se căsătoriră două săptămâni mai târziu. 
Doctorii îl consultară pe Grey, găsindu-l perfect 
însănătoşit şi își dădură acordul. Mama lui Christy 
veni în Kentucky, luând-o cu ea pe Jessie. Mary 
Wilder și Bob Flynn îi însoţiră la ceremonie, fiind 
singurii invitați. 

După oficierea scurtei ceremonii, plecară într-o 
mică lună de miere în Smokey Mountain. 

Pe drum, Christy se întrebă de nenumărate ori 
de ce făcuse acel pas. Încercă să se convingă că era 
singura cale rațională de a ieși din impasul finan- 
ciar. Prima oară se căsătorise din dragoste. A doua 
oară, din interes. 

— Fi, iată că am ajuns, spuse Grey, oprind 
motorul. 

— Da, spuse Christy simțind cum inima începe 
să-i bată mai tare. 

Grey își încleştă degetele pe volan, privind 
înainte. Respiră adânc, făcându-și parcă curaj, și îşi 
întoarse capul spre ea. 

— M-am gândit că ne-ar prinde bine să petrecem puţin 
timp împreună, singuri, spuse el, dregându-și glasul. 

— Da. 

— Dar dacă nu vrei, adică... 

— Ştiu la ce te aștepți din partea mea, spuse ea 
cu amărăciune. Am mai fost căsătorită. 

— Christy, am mai discutat subiectul ăsta. Eu nu 
te forțez să... Dacă nu vrei, te înţeleg. În fond, 
toată povestea nu este decât o afacere. Profitabilă 
pentru amândoi, zâmbi el. 

— Eu am cel mai mult de profitat din asta, Grey. 
Vei fi ca un tată pentru Jessie, ne vei asigura traiul. 
Dar tu? Ti-am mai spus că nu te pot iubi. 

— Putem să ne despărțim, dacă vrei. 

— S$șș, spuse ea, punându-i delicat un deget pe 
buze. Poate că am înnebunit, dar simt că mariajul 
nostru va merge. Hai să ne străduim puţin. 

Zâmbetul lui era trist. Ce făcuse? Cu ce era el 
mai bun decât Carson? Practic, Christy se 
căsătorise cu el pentru banii lui, nu pentru că îl 
iubea. Era un șantajist sentimental. 

— Îmi pare rău că am ajuns aici, spuse Grey. 

Optimismul lui se dusese pe apa sâmbetei. În 
ce se băgase? Se afla în fața unei femei experimen- 
tate. Se simţea ca un prost. Cum avea să-i facă faţă? 
Sperase că lucrurile vor evolua altfel. 

— Hei, unde ţi-a dispărut curajul? întrebă 
Christy, simțindu-l. Să nu-mi spui că ești virgin?! 

— Sincer să fiu, sunt! 

Capitolul 13 


Christy stătea întinsă în patul matrimonial al 
apartamentului închiriat. Nu-i venea să creadă că 
ajunsese aici. 

Dormitorul era luminat slab de o lampă de pe 
noptieră. Din baie se auzea dușul. Christy nu 
reușise încă să se schimbe în cămașă de noapte. 
Încă mai purta pantalonii scurți și tricoul cu care 
fusese îmbrăcată în ziua aceea. 

Grey o bulversase total. Nu-i venea să creadă. 
Un tânăr de douăzeci și cinci de ani, care pe dea- 
supra arăta și foarte bine, nu făcuse dragoste nicio- 
dată în viața lui! Se căsătorise cu un copil! Într-un 
fel, asta o făcea să se simtă experimentată și 
superioară. 

De ce oare n-o făcuse până la acea vârstă? Poate 
că într-adevăr credea în dragoste. Sau poate având 
exemplul negativ al tatălui său, se inverșunase să 
găsească o femeie pe care s-o iubească cu 
adevărat. 

Dar dacă el credea cu adevărat în dragoste, de 
ce se băgase într-o căsnicie în care știa că nu va 
avea parte de așa ceva? 

Grey merita o soţie bună. Merita să fie iubit. 

Își frecă obrajii energic, încercând să elibereze 
tensiunea acumulată. Apoi, cu un nou avânt, se 
ridică din pat, se dezbrăcă în două secunde și fără 
să se mai gândească intră în baie. 

Aburii fierbinţi o întâmpinară, încălzind-o. 
Umbra lui Grey de după draperia trasă o făcu să 
ezite un moment. Respiră adânc și dând draperia 
la o parte intră în cadă, alături de Grey. 

El nu-i simţise prezenţa. Stătea cu ochii închiși, 
lăsând dușul să-i ude fața. Brusc, se întoarse spre 
ea, înroşindu-se. 

Aburii groși și prezenţa masculină a lui Grey o 
făcură pe Christy să respire din ce în ce mai greu. 

Se priviră o clipă uimiţi, apoi Christy luă 
inițiativa. Apucă cu blândeţe buretele pe care 

Grey îl ţinea strâns în mână și îl săpuni bine, apoi 
începu să-l mângâie pe piept cu mișcări languroase. 

Ochii lui Grey se înceţoşară, umplându-se de 
dorinţă. Se apropie mai mult de ea, luând-o în braţe. 

În acel moment, își pierdură amândoi echili- 
brul pe suprafața alunecoasă a căzii și căzură 
împreună cu zgomot peste perdea, pe pardoseala 
rece şi dură a băii. 

— Doamne! exclamă Christy. 

— Te-ai lovit? o întrebă el, ridicându-se în coate. 

— Eu n-am nimic. Tu să nu fi păţit ceva, râse 
Christy, stând deasupra lui. 

— Nu, n-am nimic, izbucni și el în râs. Te rog 
frumos să nu spui nimănui ce am pătit! Și aşa am 
o reputaţie... 

— Ce reputaţie? 

— Inexistentă. 

— Hai să ne ridicăm! 

Christy încercă să facă o mișcare, dar Grey o 
opri. O privi o clipă adânc în ochi iar apoi o sărută 
plin de pasiune. Trupurile lor ude și fierbinţi se 
căutară. Instinctele lor funcționau perfect. Grey se 
eliberă rapid, așa cum era și normal, pentru o 
primă experienţă. 

Spre suprinderea lui Christy, o luă de mână și o 
trase în dormitor. Smulse cuvertura care acoperea 
patul și se așeză pe spate. Christy se sui deasupra 
lui, simţindu-l la fel de tare şi dornic. 

Christy luă iniţiativa, călărindu-l din ce în ce 
mai frenetic. 

— Christy, nu mai pot, șopti el, cu respiraţia 
întretăiată, privind-o cu ochi mari. 

— Nici nu mai trebuie, spuse ea în fiorii extazu- 
lui. 

Grey se arcui gemând și strângându-i braţele cu 
putere, apoi căzură împreună între aşternuturi. 

— Christy, şopti el, dându-i o şuviţă de păr ud 
după ureche. Te iubesc. 

Christy se întinse pe pieptul lui, sărutându-l pe 
gât, tandru. 

— Şi eu. 

Capitolul 14 


Christy se frecă la nas, gâdilată de mirosul de 
cai şi hot-dog. Erau în mijlocul lui august și se 
aflau în plin târg. Faimosul târg de vară din 
Kentucky. Corturile ridicate erau un adevărat 
refugiu din faţa căldurii și razelor de soare insu- 
portabile ale verii. 

Christy, Jessie şi Grey porniră spre graj- 
duri. 

— Grăbiţi-vă! îi admonestă Jessie. 

— Venim, venim, spuse Christy. 

Entuziasmul lui Jessie era debordant și o făcea 
pe Christy fericită. În sfârșit fiica ei era aceeași de 
altă dată. 

De când se căsătorise cu Grey, renunţase la 
slujba de profesoară, dedicându-și timpul lui 
Jessie. Încă locuiau în rulota lui Mary, dar 
curând, aveau să se mute într-o casă nouă. 

Christy ar fi trebuit să fie fericită, dar neîncre- 
derea ei nu-i dădea pace. Își închisese inima în faţa 
lui Grey, evitând apropierile fizice din timpul zilei. 
Doar noaptea își permitea să-și dea drumul senti- 
mentelor. 

Atitudinea ei nu era corectă. Dar viaţa în sine 
nu era dreaptă. În dorinta ei de a-i face viața mai 
bună lui Jessie, îl rănise pe Grey. Ştia asta, din 
privirile lui. Cu toate acestea, Grey nu-i reproşa 
nimic, deși avea tot dreptul. Era un om prea 
bun. Prea bun pentru ea. Poate că nici nu-l 
merita. 

Christy ar fi vrut ca lucrurile să se schimbe, dar 
deocamdată nu știa cum. 

Ferma Wilder, pe teritoriul căreia se organiza 
târgul, decorase zece grajduri cu panglici albastre 
de sărbătoare. În interiorul grajdurilor se insta- 
laseră platforme speciale în arii amenajate cu 
scaune și mese pentru recepții. 

Jessie alergă spre prietena ei, Meg, care se 
pregătea pentru concursul anului. 

— Stai liniștită, Meg, spuse mama acesteia, dacă 
vrei să fii gata la timp. 

Jessie era puţin geloasă pe Meg. Anul acesta ea 
nu participa la concurs. Dar Grey îi promisese că 
anul următor nu-l va rata. 

— Eşti emoţionată? o întrebă Jessie pe Meg. 

— Tremur toată. 

— Fii liniștită. Sunt sigură că vei câștiga. 

— Dacă participai şi tu, eram sigură că nu am 
nici O șansă. 

Inima lui Christy se strângea de durere. Nu 
reușise să-și țină promisiunea faţă de fiica sa. 
Fusese nevoită să renunţe la antrenamentele cu 
Dr. Doolitle. Dar fără Grey, Jessie nu ar mai fi par- 
ticipat niciodată la vreun concurs. Era așa de gene- 
ros! Nici măcar Tate nu se putea compara cu el. 

În acel moment realiză că ea de fapt făcea 
același lucru pe care-l făcuse Tate, refuzând să-l 
iubească, să-și deschidă inima în faţa lui Grey. 

— Mamă, mamă! Nu mai auzi? Hai să vedem 
spectacolul! strigă Jessie. Trebuie să intre Meg. 

— Gata, gata. Vin. 

Porniră împreună spre arena de spectacole. 
Erau o familie! Grey era un tată adevărat pentru 
Jessie. Şi voia să fie un soț adevărat pentru ea. 
Numai că ea nu-l lăsa. 

— Hai, Grey, ce faci? Nu vii? întrebă ea, văzându-l 
că rămâne în urmă. 

Grey ezită, dar Christy îi întinse mâna. Surprins 
de invitaţie, Grey îi luă mâna mică și caldă, 
pornind alături spre arenă, ca un cuplu veritabil. 


Arena în care se ţineau concerte rock, con- 
cursuri de tracţiune cu tractoare și spectacole de 
circ, organiza acum Concursul Naţional de Cai de 
Echitaţie. 

Intrarea era liberă şi fără locuri, așa că Grey, 
Christy, Jessie și părinţii lui Meg se așezară cât mai 
aproape de centrul arenei. În faţa lor se afla masa 
juriului, decorată cu steaguri și flori. 

— Prima o să fie Kimberly Moreman, le explică Jessie. 

— La ce clasă este ea? întrebă Christy. 

— La clasa cailor de opt ani. 

Poarta se deschise și cinci ponei călăriţi de copii 
intrară în linie dreaptă, salutând juriul şi specta- 
torii. 

Locul întâi îl câștigă Kimberly Moreman, antre- 
nată de Mary. Grajdul Wildwood producea numai 
campioni. 

După spectacol urmară aplauzele și intră o altă 
formaţie de cinci ponei. 

Grey înlemni. 

— Gloria! strigă el. Uite, Christy, ea este Gloria! 
Sora mea mai mică. 

— Gloria? Care dintre ele? 

— Uite! Acolo, ultima. 

— Ce caută aici? 

— Nu ştiu, spuse el emoţionat. Dar este cea mai 
bună. Cred că va câștiga. 

Și într-adevăr, la categoria ei, Gloria Jerome luă 
panglica albastră. 

— Mă duc la ea, spuse Grey. 

— Grăbeşte-te. 

Grey își făcu loc printre spectatori și fugi spre intrare. 

— Glory! strigă el, văzând-o prin mulțime. 

— Grey? 

— Da, aici! strigă el, făcându-i cu mâna și îndrep- 
tându-se spre ea. Ai fost nemaipomenită. Ştiam că 
vei câștiga... 

— Cât mă bucur că te văd, Grey. 

— Şi eu mă bucur, draga mea. Bravo! Ai 
câștigat. 

— Sunt așa de fericită! 

— Şi eu sunt fericit pentru tine. 

— Vii cu mine? 

— Acum am puţină trebabă. 

Ochii Gloriei se întristară. 

— Dar vin mai târziu. 

— Te rog. 

— Spune-mi, în ce grajd eşti repartizată? 

— Grajdul T, îi spuse antrenorul. Hai, Gloria, 
trebuie se mergem. 

— Pa, Grey, ne vedem, da? 

— Da. O să te caut. 

— Mă bucur așa de mult că ne-am întâlnit! spuse 
Gloria şi plecă spre grajduri. 

— Şi eu mă bucur că te-am întâlnit, fiule, spuse 
Carson din spatele lui. 

Grey înlemni. 

— Am fost îngrijorat din cauza ta, spuse Carson. 
Mi-ai tras o sperietură... 

— Dacă erai așa de îngrijorat din cauza stării 
mele, ai fi putut să mă suni, spuse Grey cu 
amărăciune. 

— Am vorbit cu domnişoara Shannon. Ea mi-a 
comunicat că te simţi mai bine. 

— Acum este doamna Jerome. 

— Felicitări, zâmbi tatăl său. 

— Mulţumesc. 

Grey îşi privi tatăl cu ostilitate. Îi dusese dorul, 
dar nu voia să recunoască. Era încă plin de resen- 
timente. Nu ştia dacă-l va putea ierta vreodată. 

— Aici stăm în drum, spuse tatăl său. Hai să stăm 
puțin de vorbă. 

— Sigur, conveni Grey, urmându-l spre aria de 
recepţie. 

Supărarea lui era copilăroasă, dar nu se putea 
abtine. Suferise de mic copil. Deja nu mai știa cum 
să-l iubească. 

— Ce cauţi aici? întrebă Grey. 

— Poate nu-ţi vine să crezi, dar am adus-o pe 
Gloria la concurs. Nu știam că este așa bună 
călăreaţă. 

— Cum ai fi putut să afli? Niciodată nu ai privit-o. 
Numai eu am fost cu ea la antrenamente. Tu te 
mulțumeai să primeşti rapoarte de la angajați. 

— Ştiu de ce-mi spui asta, zise Carson privindu-l 
înțelegător. Să știi că mă străduiesc să fiu un 
părinte bun. Nu mi-e ușor, crede-mă. Dar vreau 
să-mi cunosc copii, înainte să mor. 

— Cum așa? De unde schimbarea asta? 

— Era să te pierd în accidentul acela. Atunci 
mi-am dat seama cât de mult însemnați voi, copiii, 
pentru mine. Mi-am dat seama de multe lucruri 
atunci. 

— De exemplu? 

— Mi-am dat seama că nu am fost un tată bun și 
tu s-ar putea să nu mă ierti niciodată... 

— Continuă. 

— Gloria este încă mică și poate suferă din lipsa 
atenţiei mele. Și în afară de asta, mai aştept un 
copil de la Lana. 

— Felicitări. 


— Mi-am dat seama că nu este prea târziu să-mi 
revizuiesc comportamentul. 

— Repet, felicitări, spuse Grey sceptic. 

— Dacă vrei, du-te s-o vezi pe Gloria. Ţi-a dus 
dorul. Este foarte atașată de tine. 

— Ştiu. O să mă duc. Într-un fel, am fost ca un 
tată pentru ea. Ştii, eu nu prea am avut copilărie. 

— Aş fi vrut să fie altfel. 

— La revedere, tată. 

— La revedere, fiule. 

— Ai venit cu soţia? 

— Nu. Doar eu cu Gloria. Ţi-am mai spus. Vreau 
să-mi cunosc copiii înainte să mor. 

— Nu este cam târziu? 

— Sper să nu fie. Măcar în cazul Gloriei și al 
copilului care se va naște. 

Grey își privi tatăl dispărând în mulțime. Apoi, 
privind spre Christy observă mânia scăpărând în 
ochii ei. 

Capitolul 15 


— Omul încerca să-și ceară scuze, spuse Christy 
cu reproș. De ce nu l-ai ajutat puţin? 

— De unde știi tu că voia să-și ceară scuze? 
ripostă Grey. 

Christy îl privi tăios și se intoarse cu 
spatele. 

— Stai puţin, spuse el, apucând-o de mână. 
Explică-mi și mie ce ai vrut să zici. 

— Eşti orb, Grey? Spune-mi! Se pare că da. Poate 
că nu voia să-ţi ceară scuze ţie, dar se străduiește 
să fie un tată bun pentru Gloria. Crezi că Lana nu 
ar fi vrut să vină și ea la spectacol? Eu sunt sigură 
că ar fi vrut, dar a pus-o Carson la punct. A vrut să 
vină singur, cu fiica lui. 

— Faptul că i-a cumpărat un cal scump și a adus-o 
în Louisville nu șterge cu buretele toate greșelile. 
Și mie îmi cumpăra cai scumpi. 

— Poate că așa înţelege el să facă declaraţii de 
dragoste. 

— Ale naibii declaraţii! Dragostea nu înseamnă 
bani şi tu știi asta poate cel mai bine. 

— Dragostea nu înseamnă bani, dar banii pot 
ajuta dragostea, nu? 

Acum vorbeau despre ei. Pentru prima oară dis- 
cutau acea problemă spinoasă. Era dureros, dar 
Grey nu-i putea cumpăra dragostea lui Christy cu 
bani. 

— Se pare că tu nu te-ai jenat să iei ce ţi-am 
oferit. 

Christy îl privi îndurerată. 

— Eşti un prost, Grey Jerome. Nu vezi pădurea 
de copaci. Carson nu este perfect, dar se 
străduiește. Ştii, uneori am impresia că Jessie este 
mai deşteaptă decât tine. 

Grey îngheță. Ce-i venise s-o rănească pe Christy? 
O privi, simțind nevoia s-o ia în braţe şi s-o 
mângâie, s-o strângă, s-o iubească. Voia să se simtă 
iubit şi ziua, nu numai noaptea. 

Voia ce nu putea avea. Era prizonierul propriu- 
lui său coșmar. Se căsătorise cu o femeie pe care o 
iubea, dar care nu-l va iubi niciodată. 

— Trebuie să mă duc la Jessie. Am lăsat-o sin- 
gură, spuse Christy. 

— Sigur. Fă ce trebuie. 

Grey rămase pe loc, tremurând, privind-o con- 
fuz pe Christy care se îndepărta. Stătu pe loc două 
secunde, apoi se întoarse și o rupse la fugă, 
căutând-o pe Gloria. 

Încleștându-și pumnii, Grey se gândi că tatăl 
lui merita să nu fie iertat. Felul în care se pur- 
tase cu mama lui fusese inacceptabil. 
Recunoștea că nu rămăsese insensibil la durerea 
pe care i-o citise în ochi. Într-un fel, Christy avea 
dreptate. Dar ea nu cunoștea toate datele pro- 
blemei. 

Nimeni nu era perfect. Dar tatăl lui era un ego- 
ist irecuperabil. Deși banii lui fuseseră un real 
suport pentru el şi mama lui, Grey știa că asta nu 
era totul. 

Acum se putea considera independent. Ce-i 
mai putea oferi Carson? Srânsese bani muncind 
singur, avea o afacere cumpărată din banii 

câștigați pe invenţia lui, salvase viaţa unei fetiţe și 
nu a oricărei fetiţe, ci viaţa propriei fiice. Chiar 
dacă era vitregă. Avea responsabilități. Avea o 
familie. 

Christy conta pentru el mai mult decât Carson 
și el o rănise. Se considera adult dar, vorba ei, se 
purtase ca un copil. 

Găsi grajdul T, intră și rămase împietrit la 
vederea scenei din faţa lui. Carson, multimi- 
lionarul egoist, aranja părul roșcat al fiicei lui. 

— Stai liniștită, Gloria, spuse Carson. 

— Tu nu știi să mă aranjezi ca mama. 

— Lasă-mă să încerc. 

— Lasă-mă pe mine, interveni Grey. Am mai 
făcut asta. 

— Grey! sări Gloria în braţele lui. Tata spunea 
că nu mai vii, dar eu știam că o să ne mai 
vedem. 

— Cum să nu vin să te văd? 

Carson își privi copiii cu tandrete. 

— Uite, tată. Trebuie să fii mai atent, îi explică 
Grey, demonstrându-i. Așa. 

— Mereu ţi-a plăcut să te dai mare în faţa mea, îi 
zâmbi Carson, clătinând din cap. 

Privirea ochilor tatălui său îl impresionă. Ceva 
se schimbase. Ceva subtil, dar pe care, cunoscân- 
du-l, Grey îl remarca. Carson se străduia. 

— Am venit s-o iau pe Gloria cu mine. Vreau să 
o cunoască pe Jessie. 

— Jessie? Cine este Jessie? 

— Nepoata ta, dacă se poate spune așa, zâmbi 
Grey. Este fiica soţiei mele. Are zece ani și e foarte 
drăguță. Îi plac caii, la fel cum îţi plac tie. 

— Vreau s-o cunosc, tată. Pot? se rugă Gloria de 
Carson. 

— De ce nu? spuse acesta. 

Grey respiră adânc şi luându-și inima în dinţi, 
întrebă: 

— Vreti să luăm cina impreună? Am auzit că în 
pavilionul restaurant gătesc niște hamburgeri 
picanţi extraordinari. 

— Ne-ar face mare plăcere, fiule, zâmbi Carson. 

Capitolul 16 


Norii se adunară pe cer, acoperind luna plină. 
Christy se așeză pe scaunul de răchită de lângă 
masa de picnic. Era epuizată. Căldura lunii august 
îi storcea fiecare strop de energie. 

Fusese surprinsă atunci când Grey se întorsese 
printre ei împreună cu Gloria. Se simţiseră bine. 
Grey le cumpărase sucuri și hamburgeri. Apoi co- 
lindaseră prin târg. Grey le făcuse surprize fetelor, 
cumpărându-le jucării de pluș și vată de zahăr. 
Văzuseră cel mai mic cal din lume şi se dăduseră 
în toate mașinuțele de distracții. Apoi se întâlni- 
seră cu Carson și luaseră cina împreună. 

Pentru prima oară, Christy îi văzuse pe cei doi, 
tată şi fiu, purtând o conversaţie normală. 

Şi acum era epuizată. Epuizată și uimită. 

Ce însemnase tot acel comportament? Urma să 
intervină o schimbare și în mariajul lor? 

— Jessie vrea s-o învelești, spuse Grey, ieşind 
din rulotă. 

— Vai, cum m-ai speriat! sări Christy ca arsă de 
pe scaun. 

— Îmi pare rău. 

Grey o privi în întuneric. Trăsăturile ei îi erau 
aşa de familiare! Atunci de ce exista acea răceală 
între ei? 

— Cred că trebuie să plec, sparse ea tăcerea. 

— Stai, o rugă Grey, atingând-o ușor pe braț. 
Vreau să vorbesc ceva cu tine. 

— Dar mă așteaptă Jessie... protestă ea. 

— Nu-i nimic. Deocamdată citește o carte 
despre cai. 

— Bine. Spune. 

Grey se apropie mai mult de ea, aproape 
atingând-o. Un fior de dorinţă îi stăbătu trupul lui 
Christy. De ce avea reacţiile acelea fizice faţa de el? 

— Vreau să-mi cer scuze. 

— De ce? 

— Îmi pare rău că te-am minţit în legătură cu 
trecutul meu. 

— Ah... 

— Îmi pare rău că te-am rănit. 

— De ce îţi ceri iertare acum? 

Grey tăcu o clipă, luându-i mâinile într-ale 
sale. 

— Am interpretat lipsa de preocupare a tatălui 
meu ca fiind lipsă de dragoste. Nu te-am înţeles 
când mi-ai spus că tatăl meu nu poate fi perfect. 
Mânia a crescut o dată cu mine. Carson mi-a lăsat 
un gol în suflet. Dar asta nu mai contează, Christy. 
Tu și Jessie sunteţi cele mai importante fiinţe din 
viaţa mea. 

Christy rămase nemișcată. Ce se petrecea cu ea? 
O femeie normală s-ar fi aruncat în braţele bărba- 
tului care i-ar fi spus așa ceva. Nu mai avea 
încredere. Unde şi-o pierduse? Oare Tate o rănise 
chiar atât de tare? 

— I-ai spus asta și lui Carson? 

— Adică? 

— I-ai spus tatălui tău că îţi pare rău pentru toti 
acești ani de mânie? 

— Nu chiar. 

— Nu chiar? 

— Nu cu aceleaşi cuvinte. 

— Şi te aștepți să-ţi cad în braţe? 

— Ar fi frumos. 

— Fi bine, nu se va întâmpla. De ce să-ţi accept 
scuzele? Oricum, au venit prea târziu. M-ai rănit. 
Tocami când începusem să cred în tine, m-ai 
trădat. 

Grey o apucă de bărbie, forțând-o să-l privească 
în ochi. Chiar și așa, în întuneric, Christy îi putea 
citi furia. 

— Sunt prea obosit ca să mă mai joc, Christy. A 
fost o zi grea. Poate că nu mi-am cerut iertare cum 
ar fi trebuit, dar am făcut-o. În schimb, și eu și el 
ne străduim. Dar tu? Unde ţi-e spiritul de fair-play? 

Christy își smuci bărbia din strânsoare și îl privi 
ameninţător. 

— Să nu mă mai atingi! 

— M-ai ţinut la distanţă săptămâni întregi! Tot 
ce-mi doream era să fiu un tată bun pentru Jessie 

și un soț bun pentru tine. Voiam să te iubesc și 
tu nu mai ştiai ce să faci ca să-mi ridici în cale 
obstacole. Nu știu de ce, dar începe să nu-mi mai 
pese. 

— La fel cum nu ti-a păsat când i-ai rănit pe cei 
din jur. 

— Nu știu de ce îmi tot arunci chestia asta în 
faţă. Mi-am cerut scuze, ce vrei să mai fac? Să 
te implor? Nu sunt perfect. Presupun că tu 
ești. 

— Este o afirmaţie ieftină. 

— La fel de ieftină ca aroganta ta. Ai spus că 
dacă îmi iert tatăl te vei gândi dacă mă vei ierta 
și tu pe mine. Am făcut-o. Tu ce mai aștepți? 
Gândește-te mai repede, pentru că nu știu dacă 
mai vreau să continu căsnicia asta falsă. Ori 
începi să mă iubeşti, ori mâine plec în 
California. 

Christy îi aruncă o privire ucigătoare. 

— Fă ce vrei. Eu mă duc la Jessie, spuse ea, 
întorcându-se cu spatele. 

Christy trânti ușa rulotei şi se sprijini de ea 
gâfâind. Simţea că îi iese inima din piept de 
emoție. Abia acum văzuse cât de fragilă era 
legătura dintre ei. Grey voia să divorțeze. Doamne! 
Cuvântul “divorț” îi făcea rău. Fusese văduvă. 
Acum o să devină divorțată. Ceva era în neregulă 
cu ea. 

Intră în vârful picioarelor în camera lui Jessie, 
care adormise cu lumina aprinsă. Se apropie ușor 
de ea și îi luă cartea alunecată din mâini pe pla- 
pumă. 

— Mami? o opri Jessie. 

— Credeam că ai adormit, puiule. 

— Nu m-ai pupat. 

— lartă-mă, zâmbi ea, sărutându-și fiica pe 
frunte. 

— Acolo m-a pupat şi Grey. 

Christy tresări. 

— Mami? 

— Dacăvrei să-l vinzi pe Doolitle, să ştii că nu mă supă. 

— De ce spui asta? întrebă Christy surprinsă. 

— Ştiu că Grey nu prea are bani. Dacă trebuie 
să-l vindeti, vindeţi-l. 

— Nu te superi? 

— Nu. Atâta timp cât tu și Grey sunteți alături de mine. 

Christy își privi surprinsă fiica. Copilul acesta 
era mai inteligent decât un adult! 

— Hai, dormi şi nu-ţi mai bate căpşorul cu 
prostii. Vorbim dimineaţă despre asta. 

Mişcată profund, Christy își sărută din nou fiica 
și plecă din cameră. Nu-i venea să creadă. Pe Jessie 
n-o deranja lipsa lui Doolitle. Se putea lipsi de un 
cal, dar de două fiinţe umane, nu. În fond era 
normal, dar la un copil era surprinzătoare acea 
observaţie. 

Christy se zbătuse atâta ca fiica ei să nu simtă 
lipsurile financiare și ea era totuși conștientă de 
ele. Și, mai mult, nu o deranjau. 

Greşise, greșise profund! Făcuse o greşeală 
prostească din încăpățânare. Era mai rea ca un 
copil. Era cât pe ce să piardă totul. 

— Grey, şopti ea. 

Și o rupse la fugă în curte. 

Grey stătea în întuneric, pe un scaun de răchită. 
Christy se apropie de el pe tăcute. 

— Grey... începu ea cu inima cât un purice. 

Grey o privi obosit. 

— Te ascult. 

— Grey, am greșit. Voiam să te fac să suferi așa 
cum am suferit și eu. Tate m-a rănit cu indiferența 
lui, tu cu minciunile. 

— Ai ajuns la concluzia asta în timp ce o înveleai 
pe Jessie? 

— Da, spus ea, ridicându-și bărbia. 

— Interesant, spuse el cu amărăciune. 

Doamne! Ce prostie făcuse! Scuzele ei nu mai 
aveau nici un efect asupra lui Grey! 

— Jessie mi-a spus ceva care mi-a deschis ochii. 
Mi-am dat seama că am greșit. 

— Gura copilului adevăr grăiește, spuse el 
ironic. 

— Încetează, Grey. Ascultă-mă. 

Norii care acopereu luna se împrăștiară şi 
Christy îi văzu trăsăturile feţei cu claritate. Era 

supărat și rănit. Profund rănit. Spera că mai putea 
să îndrepte lucrurile. 

— Și eu am încercat să te fac să mă asculti și nu 
ai vrut. Poate acum nu vreau nici eu să te ascult. 

— Ştiu. Da te rog să mă asculti. Jessie m-a făcut 
să-mi dau seama că pierdeam din vedere ceea ce 
era cel mai important. Fiica mea nu avea nevoie de 
un cal. Ea are nevoie de o familie iubitoare. 

— Christy, şopti el blând, ștergându-i o lacrimă 
de pe faţă. 

Ea era așa de emoţionată, încât nici nu-și 
dăduse seama că plângea. 

Se aruncă în braţele lui, plângând în hohote. 

— Grey, dacă te pierd nu-mi mai rămâne nimic. 
Mi-a fost așa de teamă că am stricat totul! Ce mă 
făceam dacă mă părăseai? 

— Ce m-aș face eu dacă tu nu ai mai fi nevasta 
mea? 

— Am fi distruși amândoi, râse ea printre lacrimi. 

— Da. 

— Hai să nu mai fim supăraţi. Hai să ne 
împăcăm odată, spuse el, ridicându-i uşor bărbia. 
Promite-mi că nu ne mai certăm niciodată. 

— Îţi promit. 

— Spune-mi că mă iubești, șopti el. 

— Te iubesc, Grey Jerome, spuse ea clar, privin- 
du-l în ochi. Te-am iubit din prima clipă. 

— Şi eu te-am iubit din clipa în care mi-ai spus 
că am primit prea multe lovituri de copite în cap. 

— M-am gândit la ceva, spuse ea, trăgându-și 
nasul. 

— La ce? 

— Aş vrea să fac dragoste cu tine, acum. 

— Merge pe o masă de picnic? întrebă el 
ridicând o sprânceană. 

— Aș prefera într-un pat, râse ea. 

Grey o ridică în braţe și porni cu ea spre rulotă, 
deschise ușa şi o trânti în nasul unui trecut pe care 
voia să-l uite. 


Sfârşit 

